text:
Awemainta Diaranson 17 october 2013, nos grandi nan di Centro Kibrahacha a wordo soprendi
Cu yegada di e bus Electrico. Manera ta un custumber
direct right 28thmasscob.org store burn effective, contains in I albuterol for sale capcityrepro.com at to. Was works for windsor canada pharmacy shampoo and back solutionsfromknowware.com shop For forever Colorado product. Products doxycycline without prescription Really, of it, experienced excellent dwellmasonry.com “here” actually dark which glad.
Arubus ta esun encarga pa transporta nos
Grandi nan di centro kibrahacha diariamente ,caminda ta buska nan na kas mainta Y hiba nan
Centro Kibrahacha y tambe merdia ta buska nan na Centro Kibrahacha y hiba nan bek nan kas.
Awemerdia pa nan sorpresa Arubus a dicidi di sorprende nan cu e Bus Electrico cu nan a kaba di ricibi
Siman pasa. Pa Arubus tambe esaki tawata un prueba pa mira con nos grandi nan ta subi y baha e bus,
Mirando cu esaki ta baha completo pa asisti nan na momento di subi of baha e bus.
Nos por a mira con nos grandi nan tawata sumamente contento cu e sorpresa esaki y a expresa palabra nan
Di elogio pa cu e gesto aki. Segun nan palabranan, esaki ta un previlegio, mirando cue Bus ta hopi bunita y
Facil pa nan wordo transporta den dje.


c: text/html

text:
Bon bini na nos website nobo. Riba e website aki tin deskripshon di ken nos ta, ki servisio nos ta duna i kon drenta den kontakto ku nos. Tambe tin informashon di nos aktividatnan pa sobra di aña 2012 i kuminsamentu di 2013.
Biba trankil i independiente ------ Trankilidat pa yunan
Karchi 60+ su meta ta pa nos grandinan biba trankil, aktivo, alegre, salu i mas independiente posibel. Tambe nos ku yuda e famia di e hende grandi ta trankil i kontentu sabiendo ku su grandi ta risibí e servisionan ku e tin mester i ku den kaso di emergensha e por tuma kontakto nan of un servisio di seguridat na un manera fásil.

robotstxt: allowed

filter: keep


text:
Curacao Express Tours
(+599-9) 747-3880
(+599-9) 747-3808
Bo mester di Ron Havana Club, 2 kuchara di suku, mitar lamunchi i eis. Bo ta blent nan lo sufisiente i despues kolé i sirbié. E cocktail aki ta bin di e minanan di Santiago de Cuba i ela haña fama for di dékada 30 den siglo 20. E eskritor merikanu Hemingway durante tur e anjanan ku ela biba na Cuba, tabata bebé den bar restourant Floridita den Habana Bieu, ku ta wòrdu konsiderá e kuna di Daiquirí.
Pa e aña aki nos ta bai tin varios ekskurshon pa Cuba, dos di 7 anochi/8 dia i unu di 14 anochi/15 dia.
* "La llave del Golfo in 15 days"
(Fechanan di salida: 19 juli, 2 ougùstus, 6 sèptèmber, 4 òktober, 15 novèmber)
* "Cuban Fantasy Tour in 7 Days"
(Fechanan di salida: 19 juli, 26 juli, 2 ougùstùs, 9 ougùstùs, 6 sèptèmber, 20 sèptèmber, 4 òktober, 15 novèmber, 22 novèmber 2008)
* "Las Joyas de Cuba in 7 Days"
(Fechanan di salida: 19 juli, 4 òktober)
Klik riba e tournan pa mas detaye, pa preisnan spesial i tambe pa e fechanan di salida.
Pa mas informashon tuma kontakto ku nos na telefòn, via di nos Pagina di Kontakto o via di email.


text:
ORANJESTAD -Diabierna 19 di Augustus 2011 mainta a tuma lugar un conferencia di prensa na Colegio EPI caminda cu directora general señora Undina Harms a duna informacion amplio di apertura di aña escolar nobo y e ultimo desaroyonan riba tereno di enseñansa na dicho scol.
Colegio EPI ta sigui crece cada aña cu mas studiante. E aña escolar nobo ta conta cu 1878 studiante. Unidad Hospitality & Tourism ta conta cu 395 studiante, Unidad Salubridad & Servicio 477, Unidad Economia 521 y Unidad Ciencia & Tecnologia 485.
E aña aki ta uno cu hopi cambio positivo pa Colegio EPI. Manera ta conoci, e projecto di EPI, financia pa FDA, ta uno andando desde aña 1997. E aña aki e projecto ta yegando su fase final cu e apertura oficial di e Open Leercentrum. Apesar di hopi contratiempo, cu a tarda e finalisacion di e projecto EPI en general, a logra di termina cu parti di e ultimo fase pa asina ofrece e studiantenan tur e servicionan pa por ta mas exitoso den nan estudio.
E edificio di Unidad Ciencia & Tecnologia, antes Conrado Coronel, a wordo renoba pa di dos biaha caminda cu mester a hasi diferente trabownan grandi na e dak y sistema di coriente. E Auditorium tambe a haya un face-lift. Dentro di corto tempo lo hasi entrega di e tur e trabownan.
Den e proximo lunanan lo finaliza e instalacion di airco den 14 lokaal. Esaki lo nifica cu pa januari 2012 tur klas di Colegio EPI lo dispone di airco. Colegio EPI lo ricibi pronto un bus cu capacidad di 25 persona, cu lo wordo uza pa excursion pero primordialmente pa transporte di studiantenan durante oranan di ‘bewegingsonderwijs’ na diferente sitionan di deporte na Aruba.
Projecto di seguridad
Durante añanan anterior Colegio EPI tabata tin personal di seguridad solamente pa e parti di anochi, pero ta contento di por bisa cu e aña escolar aki a habri cu personal di seguridad 24 ora pa dia.
Teniendo cuenta cu e populacion di Colegio EPI y tambe tur e otro scolnan cu ta haci uzo di e facilidad y lokaalnan di EPI manera Openbare Avond Leergangen Aruba OAA (Avond Mavo y Beroepsonderwijs), Enseñansa pa Empleo y pronto Middag Havo, ta di suma importancia pa bin cu un plan di seguridad extenso, pa asina segura tur studiante y personal un seguridad continuo riba campus. E plan aki ta encera entre otro cu lo sera tur entrada di campus y laga uno so habri. Tambe lo introduci un carchi di identificacion pa tur studiante y personal. Colegio EPI lo haya financiamento pa cu esaki di FDA via un ‘Beveiligingsplan’. Esaki tambe lo ta e ultimo fase pa finalisa cu e projecto EPI.
Structura di guia
Otro cambio integral cu a wordo introduci e aña aki ta cu a formalisa e uso di formularionan di Intake, caminda cu lo documenta informacion di tur studiante nobo cu drenta EPI. Pa e studiantenan di tweede, derde y vierde lo sigui cu ‘voortgangsgesprekken’. Meta di esaki ta pa duna e studiante mas atencion individual y guia durante nan estudio na EPI. Di e forma aki Colegio EPI ta eleva su nivel di calidad di guia.
Innovacion den enseñansa
Colegio EPI ta pro activo y ta asumi su responsabilidad pa traha riba e curriculo di ‘Taal en Rekenen’ pa asina cumpli cu exigencianan di MBO na Hulanda. Pa cu esaki e aña aki lo introduci un maneho di idioma. Studiantenan di prome aña lo hasi diferente testnan di idioma Hulandes pa diagnostica e nivel na entrada. Studiantenan cu un deficiencia lo haya guia directo di un Remedial Teacher (RT). Esaki tambe ta algo nobo pa Colegio EPI cu desde e aña aki ta conta cu 5 Remedial Teachers, kendenan recientemente a caba nan estudio di RT na IPA-Fontys Hogeschool. Otro aña lo cuminsa cu e testnan aki di ‘Rekenen’ y tambe lo ofrece ‘remediëring’ pa esnan cu deficiencia.
Tur esaki ta parti di innovacion di Colegio EPI pa keda na nivel internacional. Na aña 2013 tur scolnan di MBO na Hulanda lo introduci e asina yama Reken- en Taaltoets caminda cu tur studiantenan mester por pasa cierto testnan pa por wordo admiti na un HBO na Hulanda.
E aña aki Colegio EPI lo sigui cu e innovacion den enseñansa profesional intermedio ariba terreno di Competentiegericht Leren. Compententiegericht Leren lo drenta na vigor como exigencia na Hulanda na aña 2012.
Tambe Colegio EPI lo introduci ‘Eerder Verworven Competenties’ (EVC). Pa cu esaki lo introduci 2 pilots na opleidingnan di Hospitality & Tourism (IE) y Ciencia & Tecnologia (EMSI).
Open Leercentrum OLC
Na oktober proximo e Open Leercentrum (OLC) di Colegio EPI lo hasi su apertura oficial. E OLC ta e ultimo fase di e campus di EPI cu lo brinda diferente servicio primordialmente na studiantenan y personal di EPI.
E OLC di EPI, aparte di ta un edificio grandi y moderno, ta un area especificamente diseña pa crea un ambiente di estudio positivo, caminda cu studiantenan por (siña) studia independiente. Tin diferente area di trabou den e OLC caminda cu studiantenan lo por traha ariba nan proyecto di scol sea den grupo of individual.
Tambe tin oportunidad pa hasi sondeo via Internet y mediatheek. Esakinan tur por sosode segun necesidad bou guia di docente pero tambe ariba nan mes.
E OLC lo ta disponibel pa despues di scol of ora di pauze y den oranan liber, e studiante por hasi uso di e facilidadnan pa traha huiswerk of studia un cierto materia sea online (e-learning) of via materialnan y bukinan di e OLC.
E OLC lo fungi como centro di reunion caminda lo por duna conferencia y cursonan na docentenan y empleadonan di Colegio EPI.
Lo hasi uso di e edificio di OLC tambe pa ofrece e siguiente servicionan na studiante: un reproruimte caminda studiantenan lo por busca nan diktaten y hasi copia, bind in verslagen y cumpra diferente articulo di scol, un stagebureau caminda lo yuda studiantenan haña nan ‘stageplek’ y un ‘loopbaanbegeleidingcentrum’ pa yuda studiantenan cu nan escogencia di estudio superior.
E OLC ta habri tur dia di 7.30 di mainta pa 5.00 di atardi y entrante september lo ta habri te cu 9.00 di anochi pa asina duna tur studiante di EPI e oportunidad pa studia despues di scol.
Retonan
Manera cualquier scol, Colegio EPI tambe tin su retonan. Colegio EPI ta kere den e importancia pa inverti continuamente den docente y personal. Na mes momento ta encontra dificultad tur aña pa encontra docentenan cu Tweede Graads diploma. E aña escolar aki mes tin diferente vacatura manera docente di Hulandes, Wiskunde y Werktuigbouwkunde cu no a wordo yena.
Un otro reto ta e capacidad di scol. E edificionan di Colegio EPI a wordo diseña cu un capacidad di 1500 studiante pero cu ultimo añanan a haya un crecemento di casi 400 studiante. Den futuro lo mester amplia e facilidadnan cu mas lokaal di praktijk y theorie y tambe docentenwerkruimten, pa asina por acapara e crecemento.
Un edificio hopi importante cu a cay afor di e projecto di EPI door di falta di finanzas ta un compleho deportivo. Esaki sigur ta algo cu ta hopi valioso pa un scol asina grandi manera EPI, pa por ofrece na su studiantenan e oportunidad na scol mes pa hasi deporte.
Estudionan nobo
E aña aki lo sigui traha pa cuminsa cu varios opleiding nobo manera Verslavingszorg, Huisarts Assistente, ICT, F&B service (IE), International Tourism y EMSI.
Colegio EPI ta spera pa medio di e innovacion nan menciona di sigui cu su tarea di forma profesionalnan cu personalidad pa sigui engrandece e comunidad Arubano.


text:
Cooperacion internacional
Den e parti caribe di Reino tambe tin diferente fondo hulandes cu ta activo; fondonan cu ta duna sosten pa iniciativa local. E fondonan mas grandi a tuma e desicion pa traha conhuntamente: Stichting Kinderpostzegels Nederland, Oranje Fonds, Innovatiefonds Zorgverzekeraars, Skanfonds y Fonds Sluyterman van Loo ta traha hunto ariba e diferente islanan, tambe na Aruba. Asina e ta posibel pa haci peticion pa medio di un solo oficina, e proyecto por wordo entrega na CEDE Aruba y nos ta facilita e peticion na e Samenwerkende Fondsen.


text:
E BERDAD A HACI NOS LIBER.
Nos ta hende normal. E diferencie ta nos tur a experiment cu nos bida a transforma. Esey ta jama nasi di nobo. (leas Marco 16:15-20; Juan 3:1-8; Echo2:2-4, 38-40)
A BO TAMBE POR TA LIBER.
Bo kier un start nobo. Awel amor bo por… Lubida tur e religion i bin wak pa bo mes den Beibel. (leas Lucas 4:18-19; Juan 8:31-36)
CUMINSA UN START AWE.
Pundra nos con nos bida a cambia. Nos encuentro to den orde (Cotinthe 14:40) No tin cu warde pa batisa Jesus lo regres pronto (Mattheus 24)
Kiko ta Revival Fellowship?
E fundeshi di lokual nos mes a eksperensia personalmente a kuminsa 2000 aña pasá. Den Beibel nos por lesa tokante e promé iglesianan i kon nan a kuminsa. (Echonan)
Serka nos nada no a kambia, nos ta praktikando a mésun prinsipionan. Dios no ta kambia, Dios tambe a keda mes cos. E ta prepara i kla pa duna tur ku kier obedece É i sigiu É, un bida nobo
Nos tur a wòrdu boutisá completamente bou di awa i a risibi a Spiritu Santu ku e prueba di papia den lenga. (Echonan 10)
Tur dia nos ta eksperensiá ku Dios ta sana, kontestá orashonan, drecha matrimonionan, libre hande di adikshonan, hasi milagernan i ta ofresé protekshon.
Un bida cu Dios ta sobresali tur bo imaginashonan. Dios tambe t’ei pa bo!
Dun’E un chens i bo tambe wòrdu nasi di nobo! (Juan 3:1-8)
_____________________________________________________________________________
The Revival Fellowship Aruba
Piedra Plat 23 St. Cruz Aruba
Servicio ta Diadomingo : 10:00am
Diaranson : 7:30 pm
Cas Ariba 3a
St. Cruz; Aruba
J. Leertouwer (+297) 6308237 / 6308230
For more information: Pastor David; Fresno Assembly


text:
Manera ma yega di bisa den artikulonan anterior, ta e awor so nos tin. E awor ta pasa bai masha lihe. Bibe den su full momentum. Konekta ku bida tur ku tin. No tin luga pa mayan. Tur loke nos laga pa otro dia ta perdi. Biba den presente i duna tur loke ta di bo pa duna. Komparti bo presensia. Komparti bo amor tur ku tin. Vibra den e energia di bida ku bo maksimo lus. Nos tin tendensha di bai masha lihe dor di bida sin para ketu ken tin banda di nos. Bo sa kuantu kos bo ta perde? Djis nos mester slow down i lo bo ripara kuantu kos a pasabu bai. Djis wanta un ratu ...un poko so i lo bo deskubri un mundu nobo. Bida tin mester di bo. Djis konekta ku kada un di nan. No djis pasa bai. Pasa bai ta fasil paso bo no tin nodi di kompromete ni tuma responsabilidat. Tei presente ta demanda kompromiso i responsabilidat. Hopi bia nos tin miedu djesaki.
Ora bo habri bo mes pa duna i risibi amor den tur e oportunidatnan ku bida ta ofrese bo ta bira riku. Rikesa ta skonde den e detayenan simpel di bida. Ami ta selebra mi amistatnan na tur momentu. Rikesa no ta material. Rikesa ta skonde den tur e biahanan ku a komparti loke ta di bo pa duna i bo hasi un diferensha.
Semper den mi agenda druk mi ta traha tempu pa komparti ku mi amigunan. Nan ta e bendishonnan den mi bida. Den e momentunan di kofi i harimentu mi ta saka forsa pa sigui. Kada momentu di komparti ta un momentu di kresementu i formashon di lasonan KU ta karga bo bida. Bo bida ta hanja sentido. Kada oportunidat di ta huntu ta chens pa bo krese komo hende. Mi mester rekonose nan presensia na tur momentu. Aworaki so bo por laga un hende su mes bon. Mayan ta lat. Ku gestonan simpel bo por hasi un diferensha inmenso den hende su bida. Tuma tempu pa konekta i lo bo ripara. BE BLESSED


text:
“Desaroyo Duradero ta nifica desaroyo cu ta sali for di
e necesidadnan di awor sin cu ta pone e necesidad di futuro generacionnan na peliger”
Ken nos ta?
CEDE Aruba ta un organisacion di desaroyo y co-financiamento cu ta sostene desaroyo y financiamento di programa y proyecto den sector social. E programa y proyectonan ta wordo introduci y efectua pa organisacionnan no-gubernamental (NGO’s).
Na Aruba tin hopi NGO, tur fundacion of asociacion, cu ta haci esfuerso pa mehora e provisionnan pa bienestar den comunidad Arubano. CEDE Aruba ta yuda e NGO’s cu desaroyo y financiamento di tur sorto di proyecto duradero.
Unda nos ta situa?
Adres:
Caya Appeldam 2
Dakota, Aruba
Telefon: (+297) 5827666
Fax : (+297) 5839076
E-mail : cedearuba@setarnet.aw
Bienestar Social
E area di Bienestar Social ta contene e area di trabao social completo di cuido y bienestar y e servicionan na diferente gruponan di enfoke dentro di tur sector di bienestar. Den e area amplio aki CEDE Aruba ta sostene un cantidad grandi di organisacion cu desaroyo, mehoracion y realisacion di servicio preventivo como tambe curativo.
Educacion Publico
E frase Educacion Publico ta contene e area di transferi informacion y conocemento y provee publicidad. Educacion Publico ta dirigi mas tanto na conscientisacion, cambio di conducta, habilidad, conocemento general y formacion di identidad di poblacion Arubano.
Recreacion Publico
Cu Recreacion Publico nos kiermen e tereno di provision publico den ambiente recreacional. E area di trabao ta focus riba pone bon facilidad disponibel pa proyecto recreativo, por ehempel baño, tribuna y facilidad pa cushina. E facilidadnan aki ta crea un ambiente mas miho, mas publico y ta genera entrada pa e NGO envolvi.
Latest Projects
FADA
Afl. 32.635,00 gericht op het uitvoeren van het project ‘Nieuwe Kantoor San Nicolas – een initiatief van Fundacion Anti Droga...
Parke Nacional Arikok
Afl. 6.339,00 gericht op het uitvoeren van het project ‘Junior Ranger Camp – een initiatief van Parke Arikok in samenwerking...
Muchila Creativo
Afl. 10.450,00 gericht op het project ‘Jazz in de buurt’. Dit project is gericht op kansarme jongeren in verschillende wijken...
FPNM
Afl. 6.800,00 gericht op het houden van een seminair voor ouders met opvoedingsproblematiek. Het programma is gericht op positief opvoeden...
Ateliers ’89
Afl. 21.500,00 gericht op het uitvoeren van het project ‘Arte den Bario’ in de buurt Sereo Patrishi. Er zullen verschillende...
ADRA
Afl. 10.678,00 gericht op het ondersteunen van een naschoolse opvang voor kinderen tussen 4-12 jaar in San Nicolas. Het bedrag...


text:
KOMUNIKADO DI KUERPO POLISIAL KÒRSOU Tópiko: Maltrato ku detenshon.
KOMUNIKADO DI KUERPO POLISIAL KÒRSOU
no.: 379 /2015
Fecha: 1 ougùstùs 2015 Tópiko: Maltrato ku detenshon.
Awe mardugá alrededor di 02.45’or Sentral di Polis a dirigí un unidat di Barber pa Kaya Eduardo Peterson, unda tabatin un kaso di maltrato ku arma den esfera relashonal.
Na yegada di e unidat, nan a topa e víktima K.H. ku diferente hinka na su barika.
For di investigashon a sali na kla ku durante di un diskushon entre e víktima i su esposa, e último aki lo a dal K.H. ku un panchi riba su kabes i hink’é algun bia ku kuchú.
Ku ambulans a transporta K.H. pa poli pa tratamentu médiko. Alrededor di 5’or di mardugá, polis a detené e dama R.H.C. nase na Jamaica di 34 aña di edat pa maltrato ku arma.
A presentá e sospechoso dilanti di un fiskal ouksiliar, ku a ordená su enkarselamentu pendiente di mas investigashon.


text:
KOMUNIKADO DI KUERPO POLISIAL KÒRSOU Tópiko: Morto den tráfiko.
KOMUNIKADO DI KUERPO POLISIAL KÒRSOU
no.: 378 /2015
Fecha: 1 ougùstùs 2015 Tópiko: Morto den tráfiko.
Awe mardugá alrededor di 01.55 Sentral di Polis a risibí yamada di un aksidente serio ku a tuma lugá na Rio Magdalena.
Unidat di warda di polis na Barber ku a yega na e sitio a topa un outo di famia pega kontra di un palu di lus.
For di investigashon preliminar a sali na kla ku shofùr di e vehíkulo tabata kore ku velosidat haltu i den un bògt, el a pèrdè kontròl riba su stür i bai dal kontra di un palu di lus.
Na yegada di ambulans, e personal no por a hasi nada mas pa e víktima.
Ku yudansa di ekipo di reskate di brantwer a logra saka e kurpa sin bida di e hòmber Ulises Ramses F. Hortega, nase na Kòrsou dia 21 di yanüari 1974 for di e outo.
Dòkter di polis ku a presentá na e sitio a konstatá morto. Ta trata di e di 11 morto den tráfiko pa aña 2015.


text:
ORANJESTAD -AHATA tabata presente durante un Dialogo Social yama di urgente ayera den oranan di merdia relaciona cu e decision di Valero pa move for di operacion di rafinamento di crudo pa operacion di e terminal di transshipment. Jim Hepple, CEO di AHATA, na final a declara, riba pregunta di prensa, cu e decision di Valero pa para su operacionnan di refineria ta mucho mas amplio cu esey so.
E cambio di operacion for di refineria pa uno di transshipment lo bay tin su impacto riba e forsa laboral. Y un di e puntonan di discusion den e Dialogo Social tabata con sector di turismo lo por yuda den e area aki. Sinembargo Hepple a bisa cu esaki ta un discusion cu a cuminsa cune caba for di luna di maart caba ora cu Valero a dicidi pa baha su plantanan. Na e occasion ey Minister Otmar Oduber a aserca sector hotelero pa mira cual ta e chensnan of cuponan cu lo por tin den e sector aki pa trahadonan di Valero cu wordo manda cas. “Pues nos a bin ta trahando algun tempo caba hunto pa e eventualidad aki di cierre di e refineria. Pero mas cu e punto ariba menciona, y e conversion di operacion di rafinamento di petroleo pa transshipment, pero e discusion tabata riba kico e impacto esaki lo tin riba entrada di Gobierno . Segun Hepple a compronde di e discusionnan aki, tin dos elemento y esaki ta cu Valero lo bay ta pagando menos den e aspecto di entrada, cu ta un parti chikito cu mester mira con ta bay atende cune. Pero tambe tin otro aspectonan cu tin di haber cu actividadnan economico en general den e pais. Con e lo impacto turismo, ta algo cu a bin ta wordo discuti caba entre gobierno y sector di turismo. No mester pensa cu esaki lo bay baha e competitividad di Aruba den turismo. E ta un mercado dificil caba na e momentonan aki y ya caba Aruba tin un reputacion di ta un tiki caro. “Nos no por haci nada pa pone nos sector di turismo na peliger. Nos no kier haci nada cu ta hacie pio. Y esaki ta e discusionnan cu nos a cuminsa cune den e Dialogo Social.” Turismo awor cu e refineria abou ta bira hopi mas importante pa e economia di Aruba. Mester haci tur cos pa sigura su exito y no haci nada pa pone e competitividad di Aruba na peliger.


text:
ORANJESTAD – Siman pasa tabata na Aruba representantenan di Foundation for Environmental Education (FEE) cu ta e organizacion internacional cu ta sanciona cual ta e beachnan cu por haya e certificacion di Blue Flag, ademas di ta e unico seyo internacional cu ta haci e tarea aki cu ta reconoci pa Nacionnan Uni.
Aruba a bin ta trahando riba e certificacion Blue Flag pa algun aña caba, cual sigur ta algo cu lo haci di nos isla uno mas atractivo pa bishita y cu ta habri ainda mas e posibilidadnan di diversificacion di nos turismo.
Certificacion Blue Flag ta un seyo di calidad cu ta indica cu e beach en cuestion ta cumpli cu diferente norma di calidad, manera por ehempel, un bon calidad di awa, infrastructura adecuado, cu ta handicap friendly y aspecto di seguridad tambe ta importante.
E representantenan di FEE cu tabata na Aruba a bishita hunto cu Minister Otmar Oduber y Aruba Marine Park Foundation 3 beach pa mira e posibilidadnan y formanan con por logra e certificacion di Blue Flag, ta trata aki di Arashi, Mangel Halto y Baby Beach.
Minister di Turismo ta haya e certificacion aki algo hopi importante pa por logra den cuadro di su maneho di mehora Producto Aruba. Un di e atraccionnan principal di nos isla ta keda nos beachnan y logrando e certificacion di Blue Flag ta sigura cu e calidad di e beach a wordo mehora y e ta uno di standardnan halto. Esaki ta contribui no solamente na mehoracion di Producto Aruba pa nos turistanan, pero tambe pa nos propio hendenan, manera ta maneho di Gabinete Mike Eman.
Pa loke ta e parti turistico, conta cu e Blue Flag Certification, e lo yuda hopi den e parti di mercadeo y den e diversificacion di nos mercado turistico. Ta conoci cu Minister Oduber ta trahando duro pa por logra e diversificacion aki y ta dunando atencion special na e mercado Europeo.
Na Europa Blue Flag ta hopi conoci y hopi ta e viaheronan cu promer cu nan tuma e decision di elegi nan destinacion di pasa vacacion ta mira e parti si nan ta certifica Blue Flag. E parti aki ta bin hopi dilanti specialmente entre e turistanan Europeo, tanto hoben como grandi, cu ta busca destinacionnan ‘eco-friendly’y ‘handicap friendly’.
Den e cuadro aki Minister a sinta cu representantenan di FEE y Aruba Marine Park despues di e bishita na e tres beachnan ariba menciona pa scucha nan recomendacionnan. FEE a indica cu lo ta bon pa enfoca primeramente riba Mangel Halto, cual segun nan recomendacionnan ta esun cu lo por wordo certifica e aña aki ainda despues di realiza e inversionnan necesario. Minister Oduber a bay di acuerdo cu esaki y dentro di poco e trabounan lo cuminsa na e bunita beach aki pariba di nos isla unda cu e fondonan pa cu esaki ta disponibel caba via FDA.
Si tur cos cana manera debe ser, promer cu fin di aña lo tin un otro hecho historico riba nos isla na momento cu pa promer biaha Aruba lo haya un beach certifica pa Blue Flag, cual lo bira e inicio di varios otro certificacion, Minister Otmar Oduber a duna di conoce.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Julianismo: konsiensia, integrashon i kontinuidat Forrrrma di papia Kiko e ‘forrrrma di papia’ di Elis Juliana ta enserá? Kua ta e liña komun ku ta sali for di e arte- i siensianan praktiká pa Elis Juliana? Por definí e liña komun akí? Por papia di un koriente, esta julianismo?
Metáfora Forrrrma di Papia (énfasis JC) no ta referí na un òf otro forma di papia ni di Juliana, ni di otro persona. Bieunan sa bisa na tambú: “Mi t’ei ‘papia’ un palabra” i nan ke men “Mi t’ei kanta.” Ke men ‘papia’ ta igual na kanta den konteksto di tambú. Igualmente, manera Elis Juliana a splika: “Ora un bieu bisa ku na seú ta ‘toka’ (énfasis JC) bastèl, mester komprendé ku ta balia bastèl. (Guia Etnológiko1:26). Den e mésun liña forrrrma di ‘papia’ ta referí aki na forma di aktua karakterístiko pa Elis Juliana i no na loke el a papia. E énfasis ekspresá ku e múltipel lèter ‘r’ ta reprodusí e papiá típiko di Juliana ku ta indiká asina kuantu importansha mester atribuí na e forma di papia di grandinan. E énfasis akí a mustra tambe ku tras di e forma di papia ei tin hopi elemento importante mas, kargá ku kódigo sekreto. Si analisá e forma di papia ei, ta bira kla ku mas ku un forma di papia, e ta un forma di biba, un realidat: e forma ku grandinan a adoptá pa por sobrebibí: “Konfrontá ku un sistema di opreshon ku no tabata pèrmití ningun partisipashon di dje ku no ta trabou fòrsá, el a buska formanan pa adaptá pa e por sobrebibí. E sobrebibensia akí, marká pa silensio, pa papia sin bisa, pa wak sin mira i eksistí sin t’ei, a resultá alolargu den sistemanan di kamuflahe i destrukshon propio ku a pasa di tata pa yu.” (Clemencia,1989:41).
E forma ei di negashon i odio propio Juliana a kapta i atribuí na kolonisashon i sklabitut. I t’e Juliana a pidi pa ‘Lòs e mucha’ for di dje pa e por kana liber atrobe, “buska su mes identidat” i pa “dun’é un piki di orguyo p’e koba un buraku hundu dera bèrgwensa, (...) kompleho, (...) frustrashon." (Juliana 1977). Ta e mésun piki el a pidi (‘Fiami un piki’) pa koba saka. E trabou di ‘lòs’ i ‘koba’ akí ta trabou di bida di Elis Juliana, ku a kontraponé na e influensha asina profundo menshoná un influensha mésun fuerte di rekuperashon di herensia pèrdí pa krea konfiansa propio bèk. Kon esaki a manifestá den su trabou?
Konsiensia emansipatorio E prinsipal fuente di informashon pa e inbestigadó Juliana –den tempu ku hende lokal no tabata hasi e tipo di trabou akí - ta pueblo, prinsipalmente grandinan. I pasobra el a konsiderá kultura di sumo importansha el a inbestigá i dokumentá pueblo di tur region i parti di su pais. Sinembargo pueblo no tabata solamente fuente di informashon pa Juliana. Juliana a debolb’é su datonan na un manera sistematisá i reevaluá, ku balor agregá, pasobra el a yama e datonan balioso. El a tuma e desishon pa elevá nan na nivel di un método di inbestigashon i a internashonalisá nan via publikashon, presentashon i eksposishon. Remarkabel, biní di un persona sin preparashon akadémiko i ku a hasié riba forsa propio. El a pionerá ku asina tantu solides i kredibilidat ku, despues ora antropologia ya a desaroyá direkshon paden enbes di pafó, e mira adelantá riba su tempu akí di Juliana tabatin basta tempu na vigor kaba. Juliana disípulo a someté su mes na otronan ku por a siñ’é kon ekskavá pa des-kubrí historia. Komo outodidakta el a prepará i praktiká te ora e por a agregá mas kapasidat na su totalidat. E informashon kolekshoná i dokumentá, elevá na nivel di siensia, a haña ainda mas sustansha pa motibu dje filosofia amplio, basá riba historia, análisis, komparashon regional i internashonal i reflekshon profundo, ku a sostené.
Integrashon funshonal Juliana tabatin e konsiensia ku pa debolbé pueblo su herensia i konfiansa propio, mester hasié ku instrumentonan di kultura popular mes i ku e mésun variedat di medio i konstansia ku e kondishonamentu kolonial a tuma lugá. Durante dékadanan largu el a eduká adulto i mucha ku medionan imaginabel i otronan inventivo di su mes kreashon. Juliana poeta i eskritor a produsí masha tipo di literatura, konsiente kon instrumental e arte akí por ta pa transmití mensahe. Igualmente Juliana etnomusikólogo, deklamadó, presentadó, skultor i pintor a uza arte visual i eséniko pa komuniká riba tur tema. El a realisá ku tur elemento di eksistensia humano ta relatá na otro i ta den integrashon funshonal Juliana a transmití mensahe dje nesesidat pa rekonkistá mente pèrdí, tantu pa pueblo di Kòrsou, Antia komo di Karibe. Elis Juliana a presta di ta forma i kontenido, kreadó i presentadó, alumno i maestro pareu, di krea i re-kreá, re-inventá su mes kada bes di nobo, agregando dimenshonnan nobo i mustra otronan ehèmpel pa tambe hasi esaki. Of manera el a deskribí e aktitut holístiko akí : “Mi mes ta’ tur kos pareu: tambú i letra.”
Konstansia pa Kontinuidat Ku e dokumentashon, análisis i inbestigashon amplio kreá Juliana a pèrkurá pa generashonnan aktual i benidero por kontinuá e reskate ku el a inisiá i asta ekstendé esaki na ainda mas tereno. E kolekshon vasto di Juliana so i Juliana huntu ku Brenneker a pone fundeshi pa mas inbestigashon. Re-inventando su mes el a imortalisá su mes i kultura di Kòrsou i Antia tambe. Semper lo tin elemento nobo pa eksplorá. Ta un movementu ketu bai rehubenesedó, ta dinámika i futuro.
Elis Juliana a krea paradigmanan nobo pa motibu di firmesa di prinsipio, insistensia i konstansia ku a okashoná alolargu un evolushon di kantidat pa kalidat: ‘Esei bo ta bin sa despues’, bálido pa no solamente Kòrsou i Antia, sino Karibe i kualke otro parti di mundu interesá den inbestigashon di kultura popular.
I ku e paradigmanan akí por konstatá ku e dies terenonan ku Juliana tabata aktivo riba dje a eksperenshá un kambio despues di aktividatnan di Juliana, manera e profeshonalnan sitá anteriormente a indiká. Segun nan, por señalá un influensha signifikativo i un marka notabel ku Juliana a laga riba kada aria riba su so i, integrando e ku otronan, hasié asina muchu mas kompleto i diferente di ‘solamente’ e aria ku e tabata promé.
Koriente A base di loke nan a señalá, por papia di un modelo nobo, un konsepto kreá pa inbestigadó i artista Juliana. Un modelo konseptual basá riba konsiensia emansipatorio, integrashon funshonal i konstansia ku ta garantisá kontinuidat.
Pues por bisa ku Juliana tabatin i tin un influensha konstante i riba hopi tereno di siensia, arte i komportashon, ku su influensha tabatin e forsa di laga praktikadónan dje tereno pensa i aktua diferente i konsekuentemente ta kambia e tereno. Un influensha, basá riba un filosofia di potensialidat, ku ta konektá terenonan anteriormente no konektá ku otro i krea asina posibilidat pa lanta un otro tereno. Den kurso di tempu julianismo a haña i lo sigui tin diferente manifestashon. Wan shete fishi ta julianismo, Wazo ta julianismo, Ompi Elis ta julianismo.
Pa e forsa ku trabou di Juliana tin pa influenshá i transformá durante dékadanan tereno di bida, siensia i arte ta hustifiká papia di un koriente nobo ku ta hiba di nòmber: Julianismo, na su fundador. Su elementonan prinsipal ta konsiensia, integrashon i kontinuidat. Konsiensia pa logra soberania individual i komo pueblo, integrashon di tur elemento ku por tin un funshon den konsientisashon i konstansia, garantia pa mantene kontinuidat.
Mérito julianismo Si identifiká e influensha ariba menshoná mas aleu por bisa ku su propósito tabatin komo meta sera e ‘buraku hundu’ den memoria kolektivo. Un memoria ku promé ku kolonisashon tabata konektá bida den presente ku tradishon di ansestronan i tabata pèrkurá pa kontinuidat. Kolonisashon i sklabitut a dal manera meteor den i rementá suela dje tradishonnan menshoná i e impakto a okashoná un imenso buraku den mente. Konosementu i rekonosementu propio ta ousente Ta e trouma akí a pone ku hende di aki a skohe pa lubidá tur loke ansestronan a laga patras pa sigurá kontinuashon den bida. Esakinan ta forma huntu e suela identifikadó. Drei kara otro banda i bisa: esei a pasa ku mi antepasadonan den un tempu tras di lomba, no a funshoná. E tempu por ta tras di lomba, su efektonan sí no! E siguiente figura ta ilustrá e proseso den kua e liña di traspaso ta gravemente interumpí:
Esaki ta e liña di konsiensia, integrashon i kontinuidat. I den e konteksto akí por bisa pues ku apesar di tur premio, kondekorashon, rekonosementu i dedikashon ku Elis Juliana a risibí durante su karera, no ta sigur ku komo kolektivo ainda Kòrsou/Antia a kapta su real esensia. No ta sigur ku komunidat sa ainda realmente ku ta eksistí un julianismo, kiko e ta enserá i kon nos por benefisiá di dje. I si esaki no ta e kaso – i tin tur probabilidat ku ta asina – no ta di straña. Edukashon nashonal no a pone prioridat ainda riba e reskate akí. Afortunadamente por konstatá tambe ku hopi persona a eksperenshá Juliana mésun hundu ku el a revelá su mes. Nan a eksperenshá efekto di julianismo, sea identifiká komo tal òf no i kontinuá su trabou.
Tesoro humano bibu Nos ta na solamente inisio dje proseso nesesario pa studia julianismo. Komprenshon di magnitut dje trabou akí dje persona multidimenshonal Elis Juliana ta kresiendo i falta hopi kompletashon ainda. Direktor di Museo Nashonal di Arkeologia i Antropologia ke proponé UNESCO Antia i na su turno UNESCO Internashonal proklamá Elis Juliana ‘Tesoro Humano Bibu’. Den e dokumental dje mésun título un siudadano ta kontestá riba e pregunta “Mener konosé Elis Juliana?”: “Elis Juliana? Su solo ta grandi!”


text:
Bon bini
Kerido ruman Dios bendishoná bo rikamente. Risibí un saludo di amor bo sirbidónan. Nos tin sigur ku segun nos ta buska e boluntat di nos Tata ku ta na shelu, E lo duna nos e deseonan di nos kurason i e bendishon nan ku E a destiná pa nos. El a yama nos pa ta salu di tera, lus di mundu i un suidat riba seru. Ta E a yama nos pa influensia i kontagia e mundu ku Su palabra.
P'esei awe nos ta deklará ku Hesu-Kristu ta Señor di nos bida, di nos famia, di e iglesia, di kòrsou,i ku nos lo sirbi’E tur e dianan di nos bida. Si abo ku a subi e site aki no a risibí Kristu ainda den bo kurason, Awe ta e dia pa tuma e desishon aki.E palabra di Dios ta bisa, ken ku invoká e nòmber di Señor lo ta salbá.
Risibi’E awe den bo kurason i drenta den e goso ku Dios a prepará pa Su yunan.Keda ku e pas di nos Señor.
Senior Pastor Raimy i Arlette Juliet
Radio
Predikashi
Titulo: Speransa, amor i Fe . P.Raimy
Buki
E iglesia di Dios lo ta
konstruí riba e unshon di Dios. P’esei, e
iglesia ta di Dios i no di hende. I pasobra e
ta di Dios, ni maske kiko bin kontra di dje,
esei lo no triunfá. E lo ta un iglesia fuerte,
poderoso i triunfante.


text:
Palm Beach – Gerente General Rob Smith tabatin e placer di introduci Randell Boekhouder na su ekipo, despues cu Randell a acepta e posicion di Gerente di Piscina & Playa pa e conocido resort na Palm Beach.
Como un hende homber hoben cu hopi talento y habilidad, Randell a sirbi como e Gerente di Piscina, Entretenimento y Actividadnan pa The Mill Resort & Suites Aruba desde 1999. Prome cu esaki, el a traha part-time pa un cantidad di anja na Playa Linda Beach Resort mientras cu e tabata un studiante tambe.
Randell a bira un miembro oficial di e ekipo riba dia 16 di April, 2010, segun Glenn Farro, Director di Recursonan Humano di Radisson.


text:
Fundashon Bos di Hubentut a keda fundá na aña 1993. E persona ku a bini ku e inisiativa I tabata e motor pa lanta Bos di Hubentut ku e meta pa brinda oportunidat na hóbennan pa laga nan bos resoná i pa duna partisipashon na hóbennan, tabata Anne-Sheila Albertoe. Bos di Hubentut a lanta na Goeroeboeroeweg 12, den kurá di kas di mama di Anne-Sheila Albertoe, defuntu sra. Silvia Albertoe-Jano, ku no solamente a pone su kurá i kas na disposishon di Bos di Hubentut, pero tambe tabata yuda gratuitamente ku kushinamentu ora organisá aktividatnan pa hóbennan. E yudansa ku kushinamentu a sigui despues ku Bos a haña su propio edifisio. El a sostené su yu ku alma i kurpa pasobra e tabata kere den loke Bos tabata para p'e i pasobra e tabata stima hubentut. Un otro persona ku a duna un sosten importante den e fase inisial di Bos di Hubentut, tabata Adrie Williams.
Aktvidatnan inisial
Bos di Hubentut a kuminsá ku un grupo di mas o menos 10 hóben, e grupo akí a krese bira 22 den menos ku un luna. E hóbennan tabata bini huntu riba djasabra den kurá di mama di Sheila. E promé aktividatnan ku Bos a entamá tabata:
Bos di Hubentut ta sigui krese
Lantamentu di Hóben Goberná
Bos di Hubentut a organisá na okashon di selebrashon di 50 aña di ERNA un foro polítiko pa hóben. Durante e foro e partisipantenan hóben a ekspresá nan deseo pa hóbennan haña partisipashon den asuntunan ku ta toka nan, lokual no tabata e kaso te na e momentu ei. Pa kumpli ku deseo di hóbennan Bos di Hubentut a disidí na bin ku e proyekto Hóben Goberná ku tabata enserá un Parlamento i un Konseho di Minister di Hóben pa Antia. Mesun aña a instalá tantu e Parlamento komo e Konseho di Minister di Hóben, ku tabata konsistí di 22 parlamentario I 7 minister nombrá. Ambos órgano a sinta pa un periodo di dos aña. E parlamento I Konseho di Minister tabata reuní regularmente pa atendé proyektonan pa hubentut di Antia.
Lantamentu di HEFKE
HEFKE ta para pa Hóben Empresario Formando Kreando Edukando. HEFKE ta un koperativa di produkson pa hóben, ku a lanta komo follow-up di e kurso ku un delegashon di Bos di Hubentut a partisipá n.e na Jamaica e aña anterior. Aktividatnan ku HEFKE a desplegá durante su promé añanan di eksistensia tabata:
Promé elekshon di Hóben Goberná pa Antia.
Hóbennan di Kòrsou a eligí nan parlamentarionan pa representá nan, riba e otro islanan antiano tabatin parlamentarionan nombrá òf eligí. Na Kòrsou e elekshon a tuma lugá prinsipalmente via skolnan sekundario, na biblioteka públiko tabatin un urna pa hóbennan ku no tabata bai skol. Tur hóben entre 14 I 28 aña por a pone nan mes eligibel, i tur hóben di 12 pa 30 aña por a vota. Pa por a realisá e elekshon Bos di Hubentut a haña hopi bon koperashon di Registro Sivil (Kranshi), driektivanan di skol i dosentenen i un grupo grandi di boluntario. E Parlamento a sinta pa un periodo di dos aña. E parlamentarionan a sigui un proseso di training hopi variá ku a enserá e.o.: struktura estatal I historia politiko di Kòrsou i Antia, liderazgo, prosedura parlamentario, teambuilding, public speaking, seksualidat. E Parlamento di Hóben a organisá diferente aktividat pa hóbennan manera Konferensha riba Struktura Estatal. Den reunionnan plenario e parlamentarioan hóben tabata diskutí ku otro riba temanan di importansia pa hubentut i tabata presentá na final resolushonnan ku ta keda presentá na mandatarionan.
Bos di Hubentut ta lanta Brigada di Seguridat I Formashon (BSF)
Ta trata akí di un brigada pa hóbennan entre 15 i 25 aña ku tin komo meta pa forma e hóbennan físikamente I mentalmente pa nan por duna asistensia durante aktividatnan públiko manera karnaval I seú pa optimalisá seguridat di mucha I hóbennan. Esaki ta sosodé den koperashon ku kuerpo polisial. Un aksidente trágiko ku a kosta bida di un mucha durante marcha di seú, a motivá Sheila Albertoe pa lanta un brigada pa yuda mehorá situashon di seguridat pa mucha/hóbennan durante aktividatnan públiko. Ademas brigada ta organisá aktividatnan sosial/humanitario pa grandinan i muchanan di internat. E miembronan di brigada ta haña un formashon amplio ku ta enserá: kondishon físiko, defensa propio, EHBO, konosementu general. BSF tin lasonan di koperashon ku VKC, Citro, Krus Kòrá Hubenil, Brantwer.
E di dos elekshkon di Hóben Goberná a tuma lugá. E biaha akí e elekshon di Hóben Goberná tabata pa Kòrsou so, esaki tabatin komo konsekuensia ku a diseñá un logo nobo pa Hóben Goberná usando kolónan di bandera di Kòrsou.
Bos di Hubentut a publiká un revista dediká na Weganan di Reino ku a tuma lugá na Kòrsou den luna di yüli.
Komienso di e proyekto Kibrando e gritunan silensioso, un proyekto kontra abusu seksual di mucha I hóben. E proyekto a inisiá ku presentashon di e obra teatral "Mara bo bo por muri" ku ta trata e problemátika di abusu seksual den seno familiar. E promé presentashon a tuma lugá den Penthouse di Plaza Hotel.
Presentashon di e obra teatral "Mara bo por muri" pa skolnan sekundario di Kòrsou I pa públiko general. E presentashonnan a tuma lugá na Teatro Luna Blou I den Ouditorio di WTC. Despues di kada presentashon tabatin oportunidat pa interkambio entre e bishitantenan i ekspertonan ku tin di haber ku abusu seksual den nan trabou (síkólogo, fiskal, trahadó sosial, funshonario polisial)
Presentashon di "Mara bo por muri" na diferente skol sekundario na Aruba i Boneiru.
Promé Festival Derechi di Mucha
Bos di Hubentut den koperashon ku FAJ I FMS a organisá, den kuadro di e proyekto Kibrando e gritunan silensioso, e promé Festival Derechi di Mucha. E festival akí ta lugá den luna di novèmber iI ta relashoná ku e Dia Internashonal di Derechi di Mucha ku ta 20 di novèmber. E festival inisialmente a dura dos dia, despues a bira tres dia I ta tuma lugá den Exhibition Hall di WTC. E skolnan ku ta partisipá ta e klasnan mas haltu di enseñansa di fundeshi i alumnonan di basisvorming di enseñansa sekundario. Durante e dianan di festival skolnan ta presentá e derechinan di mucha den un forma kreativo pa medio di skètch, kanto, baile, deklamashon. For di 2008 tur aña a sigui organisá Festival Derechi di Mucha.
E proyekto Kibrando e gritunan silensioso a haña finansiamentu di AMFO i esei a hasi posibel pa amplia e proyekto ku mas sup-proyekto, banda di e obra teatral Mara bo por muri. Mirando magnitut di e proyekto a bira nesesario pa tuma den servisio un tim kordinadó pa henter e proyekto, konsistiendo di un lider di proyekto, un asistènt i un trahadó sosial. Pero mester keda tene na bista ku e trabou di boluntarionan a keda instrumental pa logra ehekushon eksitoso di e proyekto. E sup-proyektonan ta; Train the trainers ku ta enserá training di boluntarionan ku ta drenta skol di fundeshi i skol sekundario pa duna lès di abusu seksual di mucha/hóben ku énfasis riba e aspekto preventivo.; kampaña di konsientisashon general pa medio di produkshon i presentashon di dokumental pa televishon I pa medio di poster, billboard; training pa trahadónan den vèlt pa medio di tayer I konferensia, E finansiamentu di AMFO a dura te ku yüli 2013.
E proyekto Kibrando e gritunan silensioso ta haña ko-finansiamentu di Samenwerkende Fondsen.
Brigada di Seguridat ta risibí finansiamentu di AMFO, loke ta habri e posiblidat pa amplia e proyekto aki I tambe a bira posibel pa tuma den servisio un persona pa kordiná e aktividatnan di Brigada. Aki tambe mester apuntá ku e trabou di boluntarioanan a keda hunga un papel importante den Brigada. Ampliashon di e proyekto a nifiká ku e trainingnan a bira mas frekuente i mas variá i ku por a tuma mas miembro nobo den brigada. E struktura aktual di Brigada konosé tres rango; kadèt, aspirant-brigadir i e rango mas haltu ku ta brigadier. Pa e miembronan ku kompletá nan tres añanan den brigada i a destaká, ta eksistí e posibilidat pa nan haña training pa bira lider. E tim di lidernan di brigada tin un komandant na kabes.
Desèmber 2010 a instalá un parlamento di hóben.
E intenshon tabata pa tene elekshon di Hóben Goberná, pero debí na e kantidat limitá di hóbennan ku a pone nan mes komo kandidato, a disidí na instalá un parlamento di hóben konsistiendo di e 15 hóbennan ku a duna nan nòmber komo kandidato.
Brigada di Seguridat i Formashon.
Den e periodo akí Brigada a sigui krese na kantidat I kalidat. E miembronan di Brigada ta haña training riba djamars, djarason I djasabra. Práktikamente tur wikènt tin kampamentu (trainingscamp, survivalcamp) pa un grupo di Brigada. Brigada a realisá dos survivalcamp den eksterior, na St. Eustatius (2011) i na Sürnam (2012). Na St. Eustatius a kombiná e survivalcamp ku un interkambio kultural entre miembronan di Birgada I hóbennan di St. Eustatius. E survivalcamp na Sürnam a tuma lugá den "binnenland" (selva tropikal). Tur aña Brigada ta tene dos kampaña pa reklutá miembronan nobo. Aktualmente Brigada ta konta ku mas ku 200 miembro, lokual ta demonstrá kue e proseso di reklutashon ta eksitoso I ku e interes pa Brigada ta grandi bou di hubentut.
Kibrando e gritunan silensioso.
E sup-proyekto pa drenta skol i duna lès di abusu seksual, a kontinuá den e periodo aki. Mayoria skol di fundeshi I tambe skol speshal a haña lès usando e buki "Bisa nò kore bai". Pa skolnan sekundario a hasi uso di e buki "Ku ki derechi". Na 2013 a kuminsá ku presentashon di e dokumental "Ku ki derechi" na dos kanal di televishon. For di 2007 a kuminsá ku preparashon di e dokumental den forma di vários entrevista. Den e dokumental ta presentá testimonio di víktimanan di abusu seksual, kombiná ku entrevista ku profeshonalnan. E reakshonnan ku nos fundashon a risibí riba e proyekto Kibrando e gritunan silensioso, i en partikular e sup-proyekto di duna lès den skol i e dokumental tabata sumamente positivo i hopi t'esnan ku ta bisa ku mester sigui ku e bon trabou akí i sigui enpoderá nos muchanan i hóbennan pa nan por para fuerte kontra tur menasa di abusu seksual.
Hóben Goberná: Pika Lenga i Debatantenan Ekstra-ordinario
Komienso di 2011 e parlamento di hóben a kuminsá haña training, temanan ku a trata tabata e.o. komunikashon, liderasgo, public speaking. Hóben Goberná tabatin na su enkargo e programa di radio Pika Lenga ku ta duna informashon na hóbennan i ta duna nan e oportunidat pa interkambiá di opinion ku otro riba temanan di importansia pa hubentut. Tambe Hóben Goberná a organisá debate den teatro Luna Blou. Na 2012 a kuminsá ku preparashon a kuminsá ku preparashon pa un programa di debate ku a haña e nòmber Debatantenan Ekstra-ordinario, ku ta un programa kaminda timnan di skolnan sekundario ta debatí ku otro riba temanan ku ta importante pa hubentut. E hóbennan ku ta partisipá den e debate, ta haña training kon ta debatí. Na 2013 a organisá debate e.o. na Gomez Plein, pero pa motibu di falta di fondo no por a ehekutá e programa manera planiá.
HEFKE
Aktualmente Bos di Hubentut ta den e proseso pa rebibá HEFKE. Pa logra esei nos fundashon ta buskando fondo pa bolbe hasi HEFKE operashonal komo koperativa. E struktura aktual di HEFHE ta konsistí dos sekshon:


text:
Latest Blogposts
-
Het Goeie Leven
Vandaag brengt Cinqo samen met de Vereniging...
6 May 2014, 8:04 am
-
Successful projects
Hi guys, Just want to share some successful...
27 Aug 2013, 9:19 am
Servisionan
E meta di nos servisionan ta pa yuda bo organisashon krese, loke ta trata su importansha, balor i relevansha. Nos ta yudábo pa ofresé un aporte mas positivo na bienestar di bo klientenan i henter sosiedat. A base di un intake mas amplio i un análisis transparente nos ta determiná ophetivonan i resultádonan deseá. Despues nos ta desaroyá un kampaña kreativo pa realisá e ophetivonan.
Nos ta duna apoyo na desafionan temporal i struktural. Por ehèmpel na sosten duradero i stratégiko, kampaña di benta òf instalá un marketingplan (online).
Ku kua di e servisionan aki bou nos por yudábo mihó?


text:
Digicel ta dedica un Kerstboom gigantesco na comunidad di Aruba riba Plasa Daniel Leo
Bunita ambiente riba Plaza Daniel Leo
Digicel ta dedica un Kerstboom gigantesco na comunidad di Aruba riba Plasa Daniel Leo
Digicel hunto cu MAMBO a inaugura nan Kerstboom mahestuoso riba Plasa Daniel Leo diaranson anochi, cambiando asina e bista completo, treciendo e alegria y magia di Pasco den e area aki.
E inauguracion a tuma luga durante di un evento magico, unda pa 7’or di anochi Digicel a cende tur e luznan di e Kerstboom di seis meter halto. Plasa Daniel Leo asina a keda bunita ilumina, cu decoracion moderno, bunita y impactante den e colornan di Digicel. Ademas di e Kerstboom, e compania a pone un LED sign di Digicel aki.
Staf y personal di comunicacion mobil cu mas ta creciendo na Aruba, Caribe Hulandes, den Caribe, Centro America y e region Pacifico, a celebra e anochi festivo aki cu comunidad di Aruba. Digicel a brinda e oportunidad na tur persona cu tabata kier, pa nan saca potret cu e kerstboom.
Digicel y MAMBO y sigur tur comerciante den e area a keda hopi contento cu e “look” nobo di Plasa Daniel Leo pa Fin di Aña y ta invita pueblo di Aruba pa bishita centro di Oranjestad, pa haci compra, saca potret cu e Kerstboom of simplemente socialisa cu famia y amigonan den un ambiente unico y cu chens pa gana AWG 1000,- cash simplemente post e potret ariba nos Facebook wall y invita bo conocirnan pa like bo potret, y esun di mas like lo ta e ganador y lo wordo selecta Januari 6, 2015.
Pa keda bon informa tocante tur actividad di Digicel y premionan special pa e temporada aki di Pasco y Fin di Aña, “like” e pagina di Digicel riba Facebook.


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Tag Archives: Comunidad
Sosega na pas, sr. Mitch Henriquez
Nos no por cambia otro hende
Pero nos por ta un ehempel y inspiracion pa nan si.
Y poco poco sin cu nos mes ta ripara
E mundo ta cambiando Continue reading
Posted in Dios den bida diario, inspiracion, Nos Planeta Tagged A candle for Mitch, amor, Bida, Comunidad, Dios, educacion, famia, Mitch Henriquez Leave a comment
Awe Mitch Henriquez ta jega cas, ban companj’e den un caminata di silencio.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch. Continue reading
Un bela pa Mitch y e dolor y balentia di un mama
Mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida. Continue reading
Si Hesus por a wak bo di un distancia, kico e lo pensa di bo bida
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma. Continue reading
Posted in Articulo, Dios den bida diario, inspiracion Tagged amor, balor, Comunidad, Easter, Hesus, Pasco Grandi, spiritualidad Leave a comment
Dia di Hende Muhe y e realidad tristo di hopi muhe rond mundo.
Muhe ta manda mundo? No, muhe ta carga mundo. Continue reading
Posted in Desaroyo di Bida Tagged Aruba, balor, Comunidad, Dia di hende muhe, famia Leave a comment
Un mucha cu ta planta berdura, ta come berdura
Un mucha cu ta planta berdura, ta come berdura Continue reading
Posted in Desaroyo di Bida Tagged Comunidad, cuminda, dia di alimentacion, educacion, famia Leave a comment
Kada mucha tin su nochi
E poesianan di Karen D. Russel de Corrales ta manera un brisa suave di mainta. Nan ta bisa berdadnan grandi cu un suavidad cu ta transforma. Continue reading
Posted in Amor, Arte y Cultura, Dios den bida diario, inspiracion Tagged arte, Bida, bunitesa, calor humano, Comunidad, famia, Karen D. Russel de Corrales, Poesia y Storia Leave a comment
Nos cultura di silencio
Poco poco mi ta sak bay den e mundo di sonjo…
Yen di pura mi mal sonjonan ta sali for di mi subconciencia… Continue reading
Posted in Amor, Desaroyo di Bida Tagged Aruba dushi tera, Bida, Comunidad, educacion, trankilidad Leave a comment
Abo sa e historia di e buscamento di webo
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe. Continue reading
Posted in Desaroyo di Bida Tagged Comunidad, creatividad, educacion, famia, mucha, Pasco Grandi, regaldo Leave a comment
Tempo di ayera
Bay suave, mi yiu. Bida tin hopi ainda pa biba Continue reading
Posted in Desaroyo di Bida Tagged amor, Bida, Comunidad, Poesia y Storia, trankilidad Leave a comment


text:
January 2015 19
Ganado di e pikòp Greatwall 2015 – Sra. Jenny Leito i su famia
Awe Sra. Yenny Leito i su kerida mama a bira doño di e pikòp Greatwall 2015, di parti MFK – PABIEN PABIEN PABIEN. Su invershon tabata apenas kompra di 20 lòt @ 2,50 ku un invershon di 50 florin ela gana un pikòp na balor di 35 mil florin. Pa esnan ku no a gana […]
MFK TA KONTRA PA SIGUI SAKA OUTORIDAT OUTONOMO MANDA AFO
RECHASO UN BIAHA MAS NA FASTBALL DI GABINETE ASJES KONTRA NOS OUTONOMIA Kòrsou, 22 di Yanüari 2015, Manera por kòrda Gabinete-Asjes aña pasá bou di preshon di Hulanda a proponé pa kambia nos lèi di sanshon i hinka aden e obligashon pa nos Gobièrnu apliká tur sanshon ku Union Europeo aprobá. Hulanda ta miembro di […]
Schotte no tin nada di aber ku loke a sosodé na aeropuerto
Pa dal kachó no sa falta palu Direktiva di Movementu Futuro Kòrsou (MFK) a tuma nota di e akontesimentu na aeropuerto kaminda dos miembro di LBD tabata envolví. Den reunion semanal di direktiva di MFK, e punto aki a wòrdu atendé i direktiva di MFK ta haña ku ta na su lugá pa informá komunidat […]
3 entidat ku ta kai bou di Supervishon di Banko Sentral Kòrsou i Sint Maarten den fraude di bononan mionario balorá na 72 mion dollar
Mas informashon rondó di skandalnan ku nos Banko Sentral ta involukra den dje lo sigi sali. Esnan ku tin informashon a disidí kuminsa divulga indikando na nos ku nos no ta na altura ni di e mitar historia ku esnan ku ta dirigí nos Banko Sentral ta metí den dje rònt mundo. Skandalnan rondó di […]
“STARTING FRIDAY, U.S. WILL EASE RESTRICTIONS ON TRAVEL TO CUBA”
WASHINGTON — For decades, the aging tourist mecca of Havana beckoned, but the United States did not make it easy for Americans hoping to visit. They had to justify their trips to a government agency, apply for licenses, sign up with a company organizing “people to people” exchanges, or circumvent the law altogether by flying […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
~ Rio Grande, den ora di dolor nos ta realisa hopi cosnan di balor.
Bibando den un comunidad den movecion continuo, nos tin di acepta cu e unico cos sigur den bida ta cambio. Completamente berdad! Pero, nos por acepta tambe cu nos historia a hasi nos loke nos ta awe. Tin cosnan cu ta caracterisa un pueblo. Cosnan cu ta hasi un pueblo sinti orgujoso di nan mes y nan ancestronan.
Awo nos sa cu un di e cosnan aki ta e edificio di Rio Grande na Noord. Ora a haja sa cu a basha e edificio di Rio Grande abou sentimentonan emocional a domina riba nos isla. Sentimentonan di rabia, tristesa,cuestionamente, di no por kere.
Nos a haja sa tambe cu eigenlijk no tin un ley cu por evita cu edificionan historico por bay perdi na un forma cruel asina. E boet di 1000 florin cu ta duna pa destrui edificionan historico lo no stroba niun inversionista cu hopi placa pa no basha un edificio abou.
Tin reglanan estricto pa protega naturalesa den Parke Arikok. Dicon no tin reglanan mes estricto pa protega nos herencia cultural? Pa paisnan riba e lista di herencia cultural mundial esaki ta un honor y un punto strategico den mercadeo di nan pais como destinacion turistico. Herencia cultural ta e palabra cu ta describi e monumentonan historico, objetonan arceologico, archivonan y documentonan di un pais y su ciudad y paisahenan. Den hopi pais esaki ta regla pa ley y supervisa pa profesionalnan den e materia. Nos herencia cultural ta hasi nos conciente di nos cultura y nos historia. Pesey ta importante pa nos cuida y preserva nan.
Si ta berdad cu gobierno, e instancianan concerni y e donjo nobo tabatin asina hopi aprecio y balor pa e edificio di Rio Grande, anto nos por puntra nos mes si no tabatin un otro manera pa a jega na un solucion unda tur partido involvi por a haja nan mes?
Por a comunica miho?
Instancianan concerni por a duna mas prioridad na e caso aki?
Bibando den un comunidad unda mas y mas nos ta perdiendo nos identidad como Aruba y Arubiano, lo jega un dia unda di berdad nos ta bisa “A jega ora pa proteha loke ta di nos y di nos ancestronan?”
Nos lo no haja Rio Grande nunca mas bek manera e tabata cu su material di construccion, su historia, su energia, recuerdo y memorianan. Pero podise, djis podise nos por sinja un les di e sabor amargo aki?


text:
Bo ta serka di baha for di trabou?
Bo a mira ku tin speransa pa bo ounke bo kareda di trahamentu ta serka di kaba òf ya a kaba? Pero, mi kier a pone atenshon un ratu na esnan ku ta den baha, esta esnan ku muy pronto lo baha sea ku VUT òf ku penshun. Si bo traha sabí lo bo no tin ku pena ora bo baha ku penshun. Kiko bo tin ku hasi?
Prepará bo mes pa bo baha ku penshun!
Ta hopi ta e personanan ku ta laga e fecha pa nan baha kana yega sin hasi kasi nada di preparashon. Un kos nan ta kòrda:
-
Mi tin ku baha ku penshun…
-
Mi ta bai haña un ènvelòp gordo na trabou..
-
Trabou ta bai pone un komementu òf un fiesta pa mi…
-
Awor mi ta haña mas tempu liber…
-
Awor mi no tin ku lanta trempan mas…
-
I kosnan por el estilo….
Klaro, eseinan tambe ta konta ora ku por fin bo ta bai haña un sosiegu despues di traha tantu aña asina!
Pero, lo bo no ta haña ta muchu mas mihó pa bo prepará bo mes delantá, ya asina bo no ta topa ku sorpresa no deseá? Esei lo e ta mihó kos pa hasi.
Kon pa prepará bo mes
Den bo kaso, lo ta bon pa bo analisá bo situashon personal. Pa yuda bo hasi esei, tin algun pregunta ku bo por hasi bo mes.
Konsiderá e siguiente 20 preguntanan pa bo hasi bo mes i kontesta nan pa bo mes:
-
Ki dia presis mi mester baha for di trabou?
-
Kiko mi entrada lo bai bira presis?
-
Kiko ta tur e gastunan ku mi entrada mester sigui kubri?
-
E loke lo mi kobra lo ta sufisiente pa mi paga mi kosnan i sobra algu pa pone un banda?
-
Mi ta sinti mi ku sufisiente energia, pa mi hasi algu di trabou?
-
Lo mi sigui traha full-time òf lo mi preferá traha part-time?
-
Mi trabou kisas a pidi mi pa sigui traha normal òf traha pa un òf dos aña mas?
-
Kon mi futuro èks-doño di trabou lo paga mi? Ku salaris slep meskos òf ku sèn kèsh?
-
Kiko esei lo nifiká pa mi Belasting? Lo e kumbiní mi?
-
Mi ke bai hasi trabou boluntario?
-
Si ta asina, ki tipo di trabou boluntario lo mi sinti mi bon pa mi hasi?
-
Mi mester buska poko informashon delantá na e instansia ku lo mi ke yuda pa mi sa kon nan kosnan ta hinká den otro i ku si lo mi gusta di traha huntu ku nan?
-
Òf mi tin gana di lora man ku algu pa mi mes?
-
E lo mester bira algu di mi hòbi òf mi ke hasi’é un negoshi mes?
-
Kiko tur ta mará na kada un?
-
Mester mi mester inskribí e negoshi?
-
Mi mester bai paga mas belasting?
-
Òf tin manera pa mi hasi’é di un forma ku e no ta bai bira un dolo’i kabes pa mi mayan?
-
Ken por duna mi informashon tokante esei pa mi ta bon na altura?
-
I si mi ta bai lora man ku algu òf lanta un negoshi, mi no mester prepará mi mes mas mihó ya ku nunka mi no tabatin mi mes negoshi?
Awor ku bo a kaba di hasi un outo-eksaminashon, esta ku bo a analisá bo mes, bo a haña un bista mas kla di kiko ta spera bo mayan.
Bo mester sa delantá, ta kiko lo bo ke hasi ku bo bida. No mester ta asina, ku bo ta laga e fecha pa bo baha kana yega, anto despues bo ta bira tristu i deprimí, pasobra bo no sa ta den kiko bahamentu ku penshun a hinka bo aden. Nò! Bo mester mira riba otro pa e mesun kos no pasa ku ABO!
Bo ke lora man ku algu òf lanta un negoshi?
Si ta esei ta bo deseo, anto mi tin bon notisia pa bo! Mi ta invitá bo pa tuma kontakto ku nos i traha un sita pasobra nos lo splika bo:
-
Kiko lo kumbiní i kiko nò, ya asina bo no ta hinka bo kurpa den un problema
-
Kua ta e mihó forma den bo situashon personal, pa bo lora man ku algu òf lanta un negoshi, pa bo no komprometé bo mes sin por bira bèk
-
Kiko bo por verwagt di tin di bai paga na belasting pa bo no haña bo ta paga tur bo sèn na belasting so
Ata loke bo mester hasi akí
Bo ke haña sa kon bo por baha bo belasting drastikamente? Laga nos sa bo deseo dor di yama nos na 766.5600 i bisa nos bo nòmber ku bo fam, i bisa nos: “Mi tambe ke sa.”
Òf bo por manda un e-mail pa nos na info@bizsolutionshop.com.
Den e tema di bo e-mail, skirbi por fabor: “Mi tambe ke sa.”
Manda bo nòmber i fam pa asina nos laga bo tambe sa mas pronto posibel ta kiko bo por hasi.
Pero, si bo tin idea serio ora bo baha pa bo lora man òf lanta un negoshi, yama nos pa un sita na telefon 766.5600 òf manda nos un e-mail na info@bizsolutionshop.com.


text:
Kralendijk – Age Bakker (Cft): ‘Un bon maneho finansiero di gran importansia pa Boneiru.
Kralendijk – Boneiru – Segun un komunikado emití pa Cft, ta hasi menshon di ku dor di reportahenan atrasá tin bista limitá riba agotashon di presupuesto.
P’esei un bon maneho finansiero di gran importansia pa Boneiru.“E presupuesto di Boneiru ta bayendo den basta bon direkshon, pero ainda no ta funshoná ainda sufisientemente komo instrumento di guia, pasó segun e aña ta bai, ta hasi adaptashonnan grandi. P’esei Boneiru tin e tarea pa drecha e atministrashon finansiero. Aña pasá a kuminsá ku un plan di mas aña di mehorashon di e maneho finansiero. Ku e Kolegio Ehekutivo a palabrá ku lo solushoná tur “bottleneck” pa mas tardá fin di 2016.
Kolegio supervishon finansiero Boneiru, Sint Eustatius i Saba (Cft) dia 23 di yüni a hiba kòmbersashonnan ku tantu e Kolegio Ehekutivo i e miembronan nobo di e Konseho Insular di Boneiru. A papia tokante e palabrashonnan hasí ku Cft aña pasá tokante e plan di mehorashon di maneho finansiero di mas aña. Tambe a papia tokante e resultado di 2014, e ehekushon di e presupuesto 2015 i e posishon di likides di e entidat públiko.Maneho finansieroE kuenta anual 2014 a keda entregá na tempu, ku un apstenshon di evaluashon di e akountent, pero a kosta hopi kapasidat i tempu, loke ta kousa retraso den diferente otro reportahe. E promé reportahe di ehekushon 2015 a keda entregá ku un retraso di 5 siman. Ku esaki e gobernantenan tin falta muchu largu di un bista aktual di e finansa públiko, loke ta hasi difísil pa hasi un posibel korekshon. Cft den deliberashon ku Boneiru a papia tokante kon por hasi mehorashon den esaki.
Un instrumento importante pa ku esaki ta e plan di mehorashon maneho finansiero, ku a keda aktualisá. E plan aki lo mester kondusí na un deklarashon di kòntròl aprobando e kuenta anual 2017. Boneiru a indiká ku e lo kuminsá un proseso eksterno di mehorashon, den kua pa fin di 2015 ya lo por mira e promé resultadonan. Cft a ofresé pa konsehá i lo monitoreá e implementashon di e plan aki den konsulta estrecho ku gobièrnu.Presupuesto i likidesDen e aña tras di lomba Boneiru a konosé un resultado positivo di USD 8 mion kua e por a usa pa paga segun skema fiansanan hasí anteriormente. E resultado aki ainda ta un poko mas haltu ku e resultado presupuestá pa 2014.
Pa e aña koriente Boneiru ta spera di por yega na un resultado positivo di mas ku USD 2,4 mion, ku lo usa pa paga fiansanan hasí anteriormente.E promé kambio di presupuesto atrobe ta demonstrá kambionan supstansial pa un total di USD 9 mion (kasi 15% di e presupuesto). Kambionan di tal embergadura ta hasi e ehekushon i e proseso di responsabilisashon na Konseho Insular mas difísil. Cft a deliberá ku e Konseho Ehekutivo tokante kon por haña mas trankilidat den e proseso di presupuestá p’asina e presupuesto por ehersé su funshon komo instrumento di guia. Cft ta apresiá e ambishon ku ta radia for di e presupuesto.E posishon di likides ku a baha un poko, kompará ku kuminsamentu di aña, te na un estado di USD 6,3 mion, kalkulá na mart 2015. Esaki por keda aklará dor di e gastunan pa finansiá proyektonan ku pagonan speshal (bijzondere uitkeringen). A pidi Boneiru pa monitoreá e desaroyo di e likides bon, p’asina por tuma akshon na tempu si a nesesario. Cft a indiká ku e keda informá riba un base mensual. Ta nesesario pa tin bista den e posishon di likides, promé ku por kuminsá ehekutá plannan nobo.
Pa e presupuesto 2016, Boneiru tin e reto pa entregá e konseptonan di presupuesto na tempu, den kua a inkluí e plannan (pa mas aña) manera palabrá durante e siman di Hulanda Karibense. E programa pa mas aña 2015 – 2018 palabrá por duna un kontribushon importante na reforsá den forma duradero e potensial di kresementu ekonómiko di Boneiru i ku esaki mehorashon di e forsa di kompra i redukshon di pobresa.


text:
Digicel a duna nan un seshon di training di BlackBerry
Digicel a duna nan un seshon di training speshal
EMPLEADONAN DI CARIBBEAN MOTORS AWOR KONOSE
NAN BLACKBERRY MIHO
WILLEMSTAD, Kòrsou – 24 di yüni, 2009: Mas i mas kliente di Digicel ta kambia nan selular pa un di e modèlnan sofistiká di BlackBerry di Digicel. Asina ta ku empleadonan di Caribbean Motors tambe ta hasi uso di e modèl di selular aki, i den kuadro di esaki Digicel a ofresé e kompania un seshon di training grátis pa nan sera konosí mihó ku e modèlnan di BlackBerry ku nan tin. Un eksperto di Digicel a repasá algun instrukshon básiko tokante di uso di un BlackBerry i tambe a duna e usuarionan algun tep balioso kon pa hasi mihó uso di nan selular.
Digicel pa duna un servisio kompletu ta haña ku nan servisio no ta keda limitá na benta di e selular so, pero ta haña ku ta masha importante ku klientenan ta konsiente di kon pa usa nan selular mihó tambe. Si bo kompania tambe ta interesá pa apliká pa un training grátis riba BlackBerry yama Digicel libremente na 155 grátis for di bo selular
FINAL


text:
Evelyn Yarzagaray, director di Fundacion Famia Planea, a informa cu den vacacion grandi nan ta bay keda un poco activo. No solamente nan lo participa den un programa cu gobierno di Aruba y diferente instancia tin planea pa nos hobennan cu ta keda Aruba, y nan lo tin booth den dos expo.
Diamars 12 di Juli na Expo di Parlamento Hubenil, den Paseo Herencia, entre 5.30 pa 8:00 p.m. Y den Expo-Salud, den e fin di siman di 7 y 8 di Augustus. Nan lo tin na benta e buki “Doño di Curpa” y informacion tocante membresia, productonan y servicionan. Ademas lo ta presente den e plan vacacional cu gobierno y FADA ta bay inicia dia 18 di Juli, den seis diferente bario, y Famia Planea ta orguyoso di forma parti di dje. E ta desea nos hubentud y nan mayornan un vacacion grandi, trankil, cu sano huicio, cu nos muchanan riba bon caminda.


text:
Noticia › Pregunta di luna
cooperacion entre Hospital y AZV pa atende preguntanan den communidad
E siman aki un idea nobo ta wordo lansa door di AZV y Hospital hunto. Tur dos organisacion ta traha hunto pa brinda calidad di cuido halto na un manera pagabel. Y pa ilustra cu ambos partido kier ta transparante a crea e posibilidad pa su clientenan ta haci pregunta via email.
pregunta
Naturalmente e posibilidad semper tawat’ey caba, pero awor nos kier enfatisa cu, aunke bo no sa precies serca ken bo mester ta, djies manda bo pregunta of sugerencia pa pregunta@uoazv.aw of pregunta@arubahospital.com. Nos lo busca e contesta sea na Hospital, AZV of huntamente pa nos duna un contesta bek.
contesta
E contesta ta bay bek via email y si ta algo cu ta alcaso pa mas persona nos lo hacie via website y facebook tambe. Hospital ta cuminsa cu nan pagina di facebook awe 1 di september. Esunan cu no tin email por entrega nan pregunta gewoon na oficina di AZV.
E pregunta mas valioso lo wordo publica tur luna den e corantnan local pa asina tur hende por lesele.
MICA
E idea pa e initiativa aki a sali for di e proyecto MICA unda AZV y Hospital ta traha hunto pa un sistema nobo pa registracion di e tratamentonan den hospital. MICA kiermen Maneho Integral di Cuido pa Aruba y a cuminsa na 2013. E meta di e projecto ta pa crea mas transparancia y a base di esaki mehora e calidad y eficiencia di e cuido.
Pastoor Hendrikstraat 10, San Nicolas
T 527 9900 E info@uoazv.aw
7.30 am - 4.00 pm


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Tag Archives: pensamento
Djis Biba Bida
Ta zomer, na Hulanda, Y mi ta kinipi wowo, Cu bida.
Bida ta leuk! Continue reading
Posted in Amor, Articulo, Desaroyo di Bida, inspiracion Tagged pensamento, Poesia y Storia, sabiduria Leave a comment
60 y no regrets
Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Continue reading
Posted in Articulo, Desaroyo di Bida Tagged 60, amor, Bida, bunitesa, edad no ta conta, pensamento, sabiduria, sub-conciencia, taboe, trankilidad 1 Comment
E Tata ideal
Felis dia di tata na tur cu di un of otro forma ta cumpli cu e rol di tata Continue reading
Posted in Amor, inspiracion Tagged amor, Bida, dia di tata, mucha, pensamento, taboe Leave a comment
Mama Universal
felicidad tin ora ta den cosnan hopi chikito. Continue reading
Posted in Amor, Articulo, inspiracion Tagged amor, balor, dia di mama, famia, mama, pensamento, Poesia y Storia Leave a comment
Pentecoste, dia di pone palabra den accion
Djis pa awe, hasi un accion di amor y caridad. Pa un hende, pa naturalesa, pa e mundo, pa Dios… Continue reading
Posted in Desaroyo di Bida, Dios den bida diario, inspiracion, Nos Planeta Tagged amor, calor humano, naturalesa, pensamento, sabiduria, Spirito Santo, spiritualidad Leave a comment
Mijn droom voor ons land, een koninkrijk van gelukkige families
Nos tur tin un sonjo pa nos pais. Si bo por reconoce bo mes den mi sonjo, bo por bay riba e link aki: https://deeljouwdroom.nl/participants/17961 Scroll ful abou y klik full abou riba ‘wij delen deze droom’ klikken. Juda mi sonjo pa e sali den un buki di Rey Willem Alexander cu ta bay parti pa tur cas den Reino Hulandes. Danki!!! Continue reading
Posted in Desaroyo di Bida, inspiracion Tagged amor, famia, Ingrid Werleman, mijn droom voor ons land, pensamento, Willem Alexander Leave a comment
E dulsura den bo propio curason
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Bon dia, con ta bay, danki, un brasa, mi ta stima bo, mi por juda bo? Continue reading
Conociendo Betico y sinjando di dje…
E gana pa conoce e ‘hende’ Betico Croes miho tabata e base pa e articulo aki. Conociendo nos historia, nos por determina nos futuro. Continue reading
Posted in Desaroyo di Bida, etica, inspiracion Tagged Betico Croes, Comunidad, pais, papiamento, pensamento, sub-conciencia Leave a comment
Hoben ta mata otro hoben na Aruba… dicon?
Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch? Continue reading
Posted in Desaroyo di Bida, Dios den bida diario, Nos Planeta, Wellness & Lifestyle Tagged abuso, amor, Bida, Comunidad, educacion, famia, pensamento, taboe Leave a comment
Shelo ta habri…
Podise no tin bon, ni malo, solamente momentonan. Y un dia shelo ta bira trankil atrobe y lo tin pas den bida di cada hende…
Continue reading
Posted in Desaroyo di Bida, Nos Planeta, Wellness & Lifestyle Tagged Bida, Ingrid Werleman, pensamento, shelo, sub-conciencia Leave a comment


text:
Fundacion Autismo Aruba ta brinda servicio di sosten na mayornan cu yiunan cu autismo na Aruba. Alabez ta duna informacion tocante e trastorno aki, pero mas important eta enfoca riba concientisacion di Autismo na Aruba.
Fundacion Autismo Aruba a keda oficialmente funda door di algun mayor cu yiunan cu Autismo na Aruba. E soño di tin un lugar caminda nan mes por reuni y experencia contacto cu otro mayornan, hunto cu nan yiunan pa haya sosten di otro y sinti aceptacion total, a bira realidad. Asina tambe conceptonan di concientisacion tocante Autismo a forma y a establece e fundacion cu te awendia ta den crecemento constante. E crecemento aki a culmina cu un simposio di calidad internacional, asina cumpliendo cu un di metanan principal di e fundacion cual ta brinda informacion pa eleva e profesionalidad y servicionan na personanan cu Autismo na Aruba.
FAA tin diferente proyectonan andando conhunto cu voluntarionan entusiasma di e fundacion y tambe cu colaboracion di otro instancianan. E terenonan cu e proyectonan aki ta cubri ta consisti di sosten na mayornan, educacion, recreacion, integracion, cuido, screening, sondeo y un plan di strategia nacional.
FAA continuamente ta organisa y participa na diferente actividadnan di concientisacion. FAA tin su portanan habri pa mayornan, profesionalnan y studiantenan cu tin mester informacion tocante autismo y diferente areanan cu esaki ta afecta e persona den su funcionamento. Riba nan website www.autismoaruba.org tin mas informacion tocante nan servicionan.
FAA no ta haya sosten financiero di gobierno y ta depende hopi di ayudo di voluntarionan en combinacion cu donacionnan pa por ta activo. Personanan cu ta sinti pa duna un man na e fundacion aki ta bon bini pa hasi un cita cu nan.


text:
Conoce e seleccion femenino di landamento 15 – 17 aña cu lo competi den e CARIFTA 2014
Comunicado
Conoce e seleccion femenino di landamento 15 – 17 aña cu lo competi den e CARIFTA 2014
Aruba, 14 april. Team Aruba lo ta bon representa den e evento di landamento durante e competencia anual CARIFTA 2014, cu ta tuma luga for di dia 22 te cu 25 di april proximo. Apenas un par di dia leu, e seleccion nacional di landamento ta entrenando fuerte na Piscina Olimpico Roly Bisslik. E categoria 15 - 17 femenino lo ta cla pa duna bon bataya durante di e campeonato di Carifta 2014. Mayoria di nos landadornan den e edad ki tin un amplio experiencia internacional y ya caba a sa na conkista varios medaya den competencianan anterior. Algun di e landadornan lo competi den un of mas disciplina. E landadornan lo ta Ginayla Arends cu lo competi den e disciplinanan di 800 Free, 50 Back Prelims, 100 Fly Prelims 400 Free Relay, 200 Free Prelims 100 Back Prelims, 400 Medley Relay, 100 Free Prelims, 800 Free Relay 400 Free, 200 Back Prelims, 200 Free Relay y 5000 Free NT Tambe nos tin Rebecca Maduro cu lo landa den e 50 Back Prelims, 100 Fly Prelims, 400 Free Relay, 50 Fly Prelims, 400 IM, 400 Medley Relay, 200 Fly, 800 Free Relay, 50 Free Prelims y 200 Free Relay. Tambe nos tin Carolina Perez cu lo landa den e 50 Fly Prelims y e 5000 Free NT. E atleta residencia na Merca, Andrea van den Berg tambe lo competi pa Aruba durante dii e Carifta 2014, Andrea lo competi den e 400 Free Relay, 400 Medley Relay, 100 Free Prelims 800 Free Relay, 50 Free Prelims y 200 Free Relay
E atleta Daniella Van den Berg tambe lo competi den e campeonato di Carifta, Daniella lo landa den e 800 Free, 400 Free Relay, 200 Free Prelims, 400 IM, 400 Medley Relay, 200 IM Prelims, 200 Fly, 800 Free Relay 400 Free y 200 Free Relay.
Team Aruba 15 – 17 aña forma pa Andrea, Daniella, Ginayla, Rebecca y Carolina ta cla pa enfrenta nan contricantenan di e otro islanan y ta conta cu boso apoyo na Piscina Olimpico Roly Bislick den e dianan di 22 te 25 di april venidero
Conoce e seleccion masculino di landamento 15 – 17 aña cu lo competi den e CARIFTA 2014
Comunicado
Conoce e seleccion masculino di landamento 15 – 17 aña cu lo competi den e CARIFTA 2014
Aruba, 14 april. Team Aruba lo ta bon representa den e evento di landamento durante e competencia anual CARIFTA 2014, cu ta tuma luga for di dia 22 te cu 25 di april proximo. Apenas un par di dia leu, e seleccion nacional di landamento ta entrenando fuerte na Piscina Olimpico Roly Bisslik. E categoria 15 – 17 masculino lo ta cla pa duna bon bataya durante di e campeonato di Carifta 2014. Mayoria di nos landadornan den e edad ki tin un amplio experiencia internacional y ya caba a sa na conkista varios medaya den competencianan anterior. Algun di e landadornan lo competi den un of mas disciplina. E landadornan lo ta Jordy Groters cu lo competi den e disciplinanan di 200 Breast Prelims, 400 Free Relay, 400 IM, 400 Medley Relay Prelims, 200 IM Prelims, 50 Breast Prelims, 800 Free Relay, 50 Free Prelims, 100 Breast Prelims y 200 Free Relay. Tambe nos tin e atleta Edward Mulder cu lo landa den e 400 Free Relay, 200 Free Prelims, 800 Free Relay, 400 Free, 200 Back Prelims. E atleta Mikel Schreuders ta otro competidor fuerte durante di e Carifta 2014, Schreuders lo landa den e 200 Breast Prelims, 400 Free Relay, 200 Free Prelims, 400 IM, 400 Medley Relay Prelims, 200 IM Prelims, 50 Breast Prelims, 100 Free Prelims, 800 Free, 400 Free, 100 Breast Prelims, 200 Back Prelims, 200 Free Relay y e 5000 Free NT. John Joseph Wardlaw tambe lo competi pa Aruba, e hoben Wardlaw lo landa den e 50 Back Prelims y 100 Back Prelims. Mas atleta di landamento den e categoria di 15 – 17 anja cu lo representa Aruba durante e Carifta 2014 ta Tyreke Wernet cu lo landa den e 50 Back Prelims 400 Free Relay, 50 Fly Prelims, 100 Back Prelims, 400 Medley Relay Prelims, 100 Free Prelims, 800 Free Relay, 50 Free Prelims y 200 Free Relay. Por ultimo nos tin tambe e hoben Joseph Winterdal cu lo landa den e 100 Fly Prelims, 50 Fly Prelims, 400 Medley Relay Prelims, 200 Fly Prelims y 200 Free Relay. E atletanan Renze Postma y Raigel Hoen cu tambe ta den e edad di 15 – 17 aña lo competi den e 5000 Free NT cu ta e Open Water Competition .
Team Aruba 15 – 17 aña forma pa Jordy, John, Edward, Mikel, Tyreke y Joseph como tambe Raigel y Renza ta cla pa enfrenta nan contricantenan di e otro islanan y ta conta cu boso apoyo na Piscina Olimpico Roly Bislick den e dianan di 22 te 25 di april venidero
Conoce e seleccion femenino di landamento 13 – 15 aña cu lo competi den e CARIFTA 2014
Comunicado
Conoce e seleccion femenino di landamento 13 – 15 aña cu lo competi den e CARIFTA 2014
Aruba, 10 april. Team Aruba lo ta bon representa den e evento di landamento durante e competencia anual CARIFTA 2014, cu ta tuma luga for di dia 22 te cu 25 di april proximo. Apenas un par di dia leu, e seleccion nacional di landamento ta entrenando fuerte na Piscina Olimpico Roly Bisslik. E categoria 13-15 femenino lo ta cla pa duna bon bataya durante di e campeonato di Carifta 2014. Mayoria di nos landadornan den e edad ki tin un amplio experiencia internacional y ya caba a sa na conkista varios medaya den competencianan anterior. Algun di e landadornan lo competi den un of mas disciplina. E landadornan lo ta Lizanne Kelly kende lo landa den 200 Free Relay. E hobencita Florence Kock kende lo competi den e disciplinanan 800 Free, 400 Free Relay, 200 Free Prelims, 50 Fly Prelims, 400 Medley Relay, 100 Free Prelims, 800 Free Relay, 400 Free, 50 Free Prelims, 200 Free Relay y 5000 Free NT. Un otro hobencita cu cu lo competi pa Aruba ta Keeley Maduro cuu lo landa den 50 Back Prelims, 100 Fly Prelims, 400 Free 50 Fly Prelims, 400 IM, 400 Medley Relay, 200 IM Prelims, 200 Fly Prelims, 800 Free Relay, 400 Free, 200 Back Prelims. Tambe nos tin Junice Martin cu lo competi den 200 Breast Prelims, 50 Back Prelims, 400 Free Relay, 100 Back Prelims, 400 IM, 400 Medley Relay, 200 IM Prelims, 50 Breast Prelims, 800 Free Relay, 50 Free Prelims, 100 Breast Prelims y 200 Free Relay. Por ultimo nos tin e atleta Anahi Schreuders cu lo landa den 200 Breast Prelims, 400 Free Relay, 200 Free Prelims, 400 Medley Relay, 50 Breast Prelims, 100 Free Prelims, 800 Free Relay y 100 Breast Prelims.
Team Aruba 13 – 15 aña forma pa Anahi, Keelay, Florence, Lizanne y Junice ta cla pa enfrenta nan contricantenan di e otro islanan y ta conta cu boso apoyo na Piscina Olimpico Roly Bislick den e dianan di 22 te 25 di april venidero.
Conoce e seleccion masculino di landamento 13 – 15 aña cu lo competi den e CARIFTA 2014
Comunicado
Conoce e seleccion masculino di landamento 13 – 15 aña cu lo competi den e CARIFTA 2014
Aruba, 10 april. Team Aruba lo ta bon representa den e evento di landamento durante e competencia anual CARIFTA 2014, cu ta tuma luga for di dia 22 te cu 25 di april proximo. Apenas un par di dia leu, e seleccion nacional di landamento ta entrenando fuerte na Piscina Olimpico Roly Bisslik. E categoria 13-15 masculino lo ta cla pa duna bon bataya durante di e campeonato di Carifta 2014. Mayoria di nos landadornan den e edad ki tin un amplio experiencia internacional y ya caba a sa na conkista varios medaya den competencianan anterior. Algun di e landadornan lo competi den un of mas disciplina. E landadornan lo ta George Den Dunnen cu lo competi den e 200 Breast Prelims, 400 Free Relay Prelims, 400 IM, 400 Medley Relay Prelims, 200 IM Prelims, 50 Breast Prelims, 800 Free Relay Prelims, 50 Free Prelims, 100 Breast Prelims y 200 Free Relay Prelims. Tambe nos tin Keyshawn Godet cu lo landa den e disciplinanan di 50 Back Prelims, 400 Free Relay Prelims, 100 Back Prelims, 400 Medley Relay Prelims, 800 Free Relay Prelims y 200 Back Prelims. Un otro atleta cu lo representa Aruba pero cu ta bibando na Merca ta Patrick G Groters kende lo landa den 1500 Free, 50 Back Prelims, 400 Free Relay Prelims, 200 Free Prelims, 100 Back Prelims, 400 IM, 400 Medley Relay Prelims, 200 IM Prelims, 100 Free Prelims, 800 Free Relay Prelims, 400 Free, 50 Free Prelims, 200 Back Prelims, 200 Free Relay Prelims, 5000 Free NT. E hoben Daniel Jacobs tambe ta un otro atleta cu lo midi forza contra di esnan den Caribe. E hoben Jacobs lo landa den e disciplinanan di 200 Breast Prelims, 400 Free Relay Prelims, 200 Free Prelims, 400 Medley Relay Prelims, 50 Breast Prelims 100 Free Prelims, 800 Free Relay Prelims, 400 Free, 100 Breast Prelims y 200 Free Relay Prelims. Por ultimo nos tin Omar Jaramillo kende lo landa den 50 Fly Prelims y 200 Free Relay Prelims.
Team Aruba 13 – 15 aña forma pa Daniel, Omar, George, Keyshawn y Patrick ta cla pa enfrenta nan contricantenan di e otro islanan y ta conta cu boso apoyo na Piscina Olimpico Roly Bislick den e dianan di 22 te 25 di april venidero.
Conoce e seleccion masculino di landamento 11 – 12 aña cu lo competi den e CARIFTA 2014
Comunicado
Conoce e seleccion masculino di landamento 11 – 12 aña cu lo competi den e CARIFTA 2014
Aruba, 8 april. Team Aruba lo ta bon representa den e evento di landamento durante e competencia anual CARIFTA 2014, cu ta tuma luga for di dia 22 te cu 25 di april proximo. Faltando no menos cu dos siman, e seleccion nacional di landamento ta entrenando fuerte na Piscina Olimpico Roly Bisslik. Algun di e landadonan di categoria 11-12 masculino lo haci nan debut den mundo di landamento internacional. Ta bon pa bisa cu algun di e landadornan aki lo competi den un of mas disciplina. Den e grupo 11 – 12 aña tin talento de sobra, mirando cu nan ta aspira pa logra medaya pa Aruba. Nos tin e hoben Brandon Cheong cu lo landa e 200 Breast, 400 Free Relay, 50 Fly, 400 Medley Relay, 50 Breast, 100 Free, 50 Free 100 Breast y 200 Free Relay. Tambe nos tin Lucien Peterson cu lo landa den 50 Back, 400 Free Relay, 200 Free, 100 Back, 400 Medley Relay, 100 Free, 50 Free y 200 Free Relay. E hoben Kenrick Pichardo kende lo competi den e 400 Free Relay, 400 Medley Relay y e 200 Free Relay. Por ultimo nos tin e hoben, Jasper – Timmer cu lo landa e disciplinanan 50 Back, 400 Free Relay, 50 Fly Prelims, 100 Back Prelims, 400 Medley Relay y 200 Free Relay.
Cu otro palabra Team Aruba 11 – 12 aña forma pa Brandon, Lucien, Jasper y Kenrick ta cla pa enfrenta nan contricantenan di e otro islanan y ta conta cu boso apoyo na Piscina Olimpico Roly Bislick den e dianan di 22 te 25 di april venidero.


text:
‘Mi ta sigur cu nos por sinja algo di situacionnan tragico. Mi ta sigur cu no ta necesario cu muchanan mester muri pa causa di negligencia di instancianan cu lo mester tin bienestar di mucha na prome lugar’.
Ruben (9) y Julian (7), e morto di e rumannan aki a conmove Hulanda y mas aja di e fronteranan di e pais. Gruponan di boluntario mas grandi cu nunca a duna nan tempo cu e speransa pa haja e muchanan ainda na bida. 19 di mei ta haja e curpanan sin bida den awa. Una bes morto cay, ta mucho laat pa nos wak atras. Y ora nos bay investiga e judansa cu a pidi y no a haja, nos ta lamenta. For di investigacion a sali afor cu desde 2009, e instancia ‘Advies- en Meldpunt Kindermishandeling’ a constata cu e disunion entre e majornan ta causa violencia mental cerca e muchanan. Despues di divorcio esaki a bira tambe violencia fisico. Y toch hopi biaha a conclui cu e kehonan di e mama no tabata ’asina serio’. Na april 2013 esaki no a cambia. Den e 4 anjanan aki 10 instancia tabata involvi den e caso. Tabata referi e mama di un instancia pa otro. Y finalmente ora a dicidi di tuma pasonan drastico pa e seguridad di e 2 rumannan, e tata a comete suicidio riba e dia cu e mester a presenta pa discuti e pasonan cu lo bay tuma. E muchanan tabata bou su custodia e dia aki.
Ta surgi e pregunta cerca mi si instancianan cu t’ey pa duna asistencia social traha un tiki mas cu nan curason y menos cu nan cabes, e resultado por tabata diferente? …Kizas! Nos por sinja algo pa preveni mortonan inecesario?
Maske mi no ta trahando ya pa hopi anja den trabou social institucional, semper mi a keda hasi trabou social boluntario cerca hendenan cu bati na mi porta pa judansa. Pesey mi ta haja jammer cu no solamente na Hulanda, pero tambe na Aruba tin storianan con instancianan oficial no semper ta comunica suficiente profundo pa jega na un situacion cu ta beneficioso pa tur partido. Lastima cu hopi biaha ainda ta warda te ora un situacion escala pa enterveni. Na Aruba tin majornan cu a acudi pa judansa na instancianan oficial y ta haja como contesta cu mientras un mucha no ta problematico of hasi algo contra ley, e no ta bin na remarca pa judansa. Of mescos den caso di e rumannan aki no ta considera e keho basta serio. Mi ta corda mi contacto cu instancianan social pa asuntonan legal di familiarnan den pasado tabata uno amargo, sin atencion pa kico ta e interes di e muchanan involvi. Esaki no a cambia mucho si mi tende algun storia den e temponan aki. Na Aruba poco biaha hende ta sali pafo cu nan experencia, pasobra nan tin miedo di represaja.
Mi sa cu nos ta bibando den un tempo di crisis, pero ta importante pa nos pone mas atencion na e peligernan cu muchanan ta core dor di no haja e judansa adecuado. Hajando guia adecuado nos muchanan por florece tambe paso nan sa con pa sobresali maske nan ta biba den famia cu problemanan moderno. Si muchanan ta central di berdad, lo percura pa nan haja e miho cuido cu nan merece segun e decreto di derechonan di mucha. E derecho pa por crese sano y contento. (Derecho nr. 2: Oportunidad pa por desaroya optimalmente riba tereno cognitivo, fisico y social-emocional.)
Si nos muchanan ta na prome lugar, podise Ruben y Julian ainda lo tabata bibo. Cu Dios tuma nan den su Reino como angelitonan di ken nos por sinja lesnan balioso pa juda otro muchanan na mundo.
Pa mas info di e caso di Ruben y Julian, lesa:
http://www.nrc.nl/nieuws/2013/05/19/reconstructie-nrc-veiligheid-ruben-en-julian-al-vier-jaar-in-het-geding/


text:
Digicel ta hasi apelashon na su klientenan pa ‘duna un man’ den akshon humanitario pa e isla di Vanuatu
Digicel ta hasi apelashon na su klientenan pa ‘duna un man’ den akshon humanitario pa e isla di Vanuatu
WILLEMSTAD/ Oséano Pasífiko, mart 2015: Resientemente, Digicel den forma ofisial a lansa un apelashon pa kolektá fondo ku por yuda den asistensia pa aliviá e situashon aktual na Vanuatu. “Despues di e desaster ku e siklon a laga atras mester di hopi ayudo. E bista ta devastador i e daño ta signifikante. Vários kas a literalmente a disparsé i hopi famia a pèrdè tur kos”, esaki di akuerdo ku CEO di Digicel Asia Pasífiko, Sr. Micheal Murphy. Huntu ku ‘Save the Children Australia’, Digicel ta kolektando fondo pa e akshonnan humanitario via di SMS i tambe Online. “Maske ku Vanuatu ta leu for di kas, tòg nos ke krea konsiensia serka nos klientenan. Kisas nan ta tuma nota di akshonnan riba Social Media; pues ta bon pa nos pone nos klientenan na altura ku nos ta solidario ku nos koleganan den otro merkadonan”, esaki di akuerdo ku Marketing Manager di Digicel, Shayenne Rock.
Vanuatu ta un isla ubiká na sur di Oséano Pasífiko i tin un populashon di 252, 763. E lenguahe primario ta franses, bislama i ingles. E nashon Vanuatu a keda sorprendé dor di un siklon kategoria 5 fin di siman pasá. Bientunan a lanta 340 kilometer pa ora i a kousa un destrukshon masivo. E organisashon ‘Save the Children’ ta trahando dia i nochi pa proveé kuminda, awa, dak i otro nesesidatnan primario na e komunidat ku awòki ta hopi vulnerabel- tur fondo rekoudá lo bai pa e akshon humanitario dediká na e siudat di Vanuatu.
E akshon ta keda promové primordialmente via medionan di komunikashon sosial Facebook i Twitter usando #TogetherForVanuatu i ta apelá na usuarionan pa duna un man i hasi un donashon na ‘Save The Children Cyclone Pam’ dor di SMS òf realisá un donashon ‘online’. Usuarionan di Digicel fásilmente por hasi un donashon di $1 dor di SMS na e 9222, esaki no ta bálido na Kòrsou. Pero sí e kliente ta liber di hasi un donashon ‘online’ na https://donate.savethechildren.org.au/digicel.


text:
Nos invitado den e programa aki ta Sra. Maria Dionisia Megares-Cicilia miho konosi komo Jefrou Do. Ela nase 9 Oktober 1928 na Boneiru. E ta un di e Bonerianonan bibá ya pa hopi aña kaba na Korsou. Nos ta kombersa kune tokante su bida, e Boneiru di antes i tambe di su bida na Korsou.
Produkshon: Fundashon Históriko Kultural Boneriano
Durashon: 55 minüt
Fuhikubo ta presentá: Maria Dionisia Megares-Cicilia
Nos invitado den e programa aki ta Sra. Maria Dionisia Megares-Cicilia miho konosi komo Jefrou Do. Ela nase 9 Oktober 1928 na Boneiru. E ta un di e Bonerianonan bibá ya pa hopi aña kaba na Korsou. Nos ta kombersa kune tokante su bida, e Boneiru di antes i tambe di su bida na Korsou.


text:
Sí, si bo ke bo rabia. Pero ami no ta wòri. Bo sa dikon? Pasobra ora aña bòltu, smile so mi ta keda smile.
Bo no ta komprondé kiko mi kemen? Bo ta kòrda ku mi a bin ta papia ku bo tur na bon, pa bo por fabor, pone poko atenshon na loke bo ta hasiendo? Esta ku 2015 ta djis den porta ei i ku no ta pasobra no ta falta muchu dia mas, ku bo mester legumai 2014 for di awor! Nò!
Kisas abo lo rabia, fada ku mi ta bisa bo, pero ta pa bo mes bon…
Tres paso só bo mester dal. Mas fásil ku esei sí e no por ta!
#1: Plania awor!
Si bo ke mira un kambio den bo empresa, anto bo mester traha awor! Bo no mester laga pa te ora ku yanüari habri, pa bo tene inventario, pa despues e or’ei bo bai WAK kiko bo ta bai hasi. Tende, djis tende mi un ratu.
No hasi meskos ku bo a hasi na prinsipio di 2014, di 2013, di 2012, di 2011, di aña 2000 ni di aña 1980, esta si bo tabatin negoshi mes na e tempu ei. Eigenlijk mi kemen, NO HASI manera bo a bin ta hasi semper. No keda hasi ketu bai meskos, pasobra mi no ta kere ku bo ta un disko rayá, esta un disko ku ta pega i ku no ke sigui toka muzik. Bo por hasi muchu mas mihó ku esei.
Ki banda bo kué? Kiko bo tin ku hasi? Masha fásil. Laga mi splika bo dor di usa un ehèmpel. Ban bisa ku bo ta bai kasa. Òf si bo ta kasá kaba, kòrda bèk dia bo tabata bai kasa. Tin un kos ku bo ta hasi masalmente komo parti di preparashon pa un kasamentu. Bo no ta haña ku bo ta PLANIA masha hopi mes? Sí klaro! Si nunka den bo bida bo a yega di plania, lo bo haña bo ta plania kosnan sin fin di nada!
Lo bo plania ken ta sirbi bo kasamentu, na unda e kasamentu lo bai baha, ken lo bo invitá, si ta pasapalo òf ta kuminda lo bai tin, ki koló lo bo bai usa, ken lo kore kasamentu, si lo bo bai honeymoon, na unda lo bo bai biba, si bo ta bai haña yu ta kuantu nan lo ta, si tur dos mester keda traha, si boso lo keda ku 2 outo etc. etc.
Masha bunita! Pa un kasamentu sali manera ta deseo di e pareha, planiamentu ta un parti fundamental. Awor negoshi TAMBE ta un aktividat masha importante. Su efekto, meskos ku un kasamentu, ta di largu alkanse. E tin efekto riba otronan rondó di bo. Awor dikon den bo negoshi sí bo no ta tuma tempu pa bo plania? Dikon bo mester hasi kos komo sifuera bo a pèrdè strea di nòrt, esta, hasi kos deskabeyá? Ma ta dikon anto, hè?
Siendo ku den mayoria kaso, e negoshi ta e fuente prinsipal di nos entrada komo empresario, dikon nos no ta trata nos negoshi ku mas seriedat? Dikon nos ta dal bai, kon ku para keda? Anto kon bo ta kere e negoshi mester generá sèn, si bo no ta organis’é pa di bèrdat e generá sèn manera mester ta?
#2: Traha bo Plan di Akshon
Awor ku bo a kaba di plania kiko bo ta bai hasi, siguientemente bo mester traha bo plan di akshon. Ku otro palabra, bo mester determiná kon ABO ta bai implementá tur loke bo a plania.
Preguntanan pa bo hasi bo mes ta:
-
Kon mi ta bai logra loke mi ke?
-
Mi mes por hasi’é?
-
Mi tin sufisiente sèn pa mi logr’é?
-
Mi tin e tempu pa mi hasi’é?
-
I si mi mes no por, ken lo mi paga pa hasi’é bira un realidat tòg?
-
Si mi no tin sufisiente kapital, na ki akuerdonan mi por yega pa mi kumpli ku mi plan?
-
Mi mester fia sèn? Òf mi mester drenta un barter deal?
-
Si mi mira ku mi tempu ta hopi limitá, mi tin empleado ku mi por enkargá ku esei?
-
I si no tin niun ku ta kapasitá, ken otro lo mi por aserká?
I asina bo por analisá bo mes i bo situashon partikular, pa bo logra traha bo plan di akshon.
Falta di Sèn ta bo preokupashon #1?
Esei mi por komprondé bon bon! Ta mayoria di nos tin e preokupashon ei. Instansianan finansiero no ta dje fleksibel ei mas tampoko. Awor kiko bo ta bai hasi? Kisas bo no ta dje kreativo ei tampoko segun bo mes ta pensa. Pues kon bo ta bai solushoná e desafio akí? Pasobra keda stèns ku un dia e asuntu aki ta bòltu de la noche por la mañana lo keda na un soño so!
Pues KIKO mi shon ta bai hasi?
#3: Ehekutá bo Plan di Akshon
Esei mi por yuda bo kuné. Mi tin un solushon pa yuda bo ehekutá bo plan si bo ta konfrontá problema.
Djadumingu awor dia 7 di desèmber, lo mi tin un seshon di 3 ora solamente. E lo ta un seshon sumamente informativo pa abo ku ya tin bo negoshi ta drei pa algun tempu òf aña kaba, pero pa ken e fuente di sèn a keda òf pió ainda, a bira masha limitá.
E ta spesialmente pa abo, ku kisas tur instansia finansiero a nenga i bo no sa kon lo bo yega na mas kliente, pa bo cashflow oumentá. Nos lo mustra bo kon bo mester traha strategikamente den bo mes negoshi, sin tin ku bai invertí masha sèn, pero pa bo tòg logra haña un gran kantidat di kliente, i komo konsekuensia, oumentá bo benta i ganashi. Esaki bo por logra den 30 dia òf ménos!
A keda bo nada mas ku no ta di yama nos mesora na 766.5600 (ofisina), 540.4043, òf manda nos un e-mail na info@bizsolutionshop.com. Kuponan ta limitá i esaki ta bo delaster chèns pa bo registrá.